Ziah Hme Russia Nih Capo Ah Maw An Rel Hnga Min Aung Hlaing Cu – Lai Lungrawn Post\nAcutluk Min Aung Hlaing Ningzah Lo Cu Amah Le Mah Zong Apha Hrung Awk Asi Myanmar mipi that tu le uknak hramhram in a firtu lainawng Pa Min Aung Hlaing cu Russia ram a tlawnnak ah Russia defense Force nih Degree sang taktak an pek, hi tluk mahram mi hmanh a thattu lainawng pa hi tluk a sual mi a dirpi tu hi cu khuaruahhar a si ko mu. A taktak ahcun Russia hi vawlei cung rambuainak hmunah kawl ralkap pawl ceilak in athua tu ding khi an si nain ruah lo ngaiin kan khuaruahhar lakin akan tuah dih. American an zuam cawhnak a si hnga maw tiah ruah ding hna khi a um.\nRussia le Kawl ralkap an i pehtlaih ning hi that chin lengmang dawh a si ko. Russia humhimnak vuanci nih Kawl ralkap he kan i pehtlaihnak tha deuh le fek deuh in kan tuah lai tiah Min Aung Hlaing he an i tonnak ah a chim. Min Aung Hlaing zong nih ” Russia nih a kan dawt caah kan i lawm. Russia thawng in Asean ram ahcun ralkap thazang a thawng bakmi kan si” tiah Russia a kalnak a chim ve.\nUN general meeting ah Kawl ralkap cu hriamnam zuarh lo ding in vawlei cung ram 119 nih vote an thlak nain Russia nihcun zulh hlei dawh a si lo. A hman duh ti lomi hriamnam poh hi Kawl ralkap sinah man tam ngai in a zuar tawn. Russia caah cun Kawl ralkap cu sipuazi tha ngai an si ve ko. Min Aung Hlaing cu Russia ralkap nih Ph.D nak sang deuh degree an pek caah a tu hi i manh lo ngai in sualnak ngei lo mipi a that a nawng cuahmah ko hna.\nThawngpang dang Apoi kho taktak cangee hi tluk thil buai cuah mah lioah Kawl ralkap hi kum 13 leng deuh ka tuan i an zia ka theihtuk hna, Khuate ko ah an i hro ning a fak deuh tawn tihtuk lem hna hlah uh, an ral chiattuk ah an i hro mi an si, Raktuk an thiam tuk laimi nih an ti lengmang mi hna zong hi a dik lo in ka thei koika ral hmanh an tu bello, hriamnam a nei lomi pawl an i ready lo karah an va kah tawn hna khi asi ko.\nLaitlang ah a rak kaimi pawl hi sul le lam hmanh an hngal lo caah tih ding an um lo ee. Asinain tein nai hrawng hi an thawngpang theih hngalh ngai si caah Drone le Hmanbilu Technology hman in Map zohnak tampi an i ken ve caah Minung umnak tampi an theih khawh, cu nih cun a bomhtuk hna caah ral umnak hmu ngaingai cu an kal ngam lo, an kalnak ding fiangtein an zoh ta i kan ral an um an ti ahcun an hriam ko hna.\nKawl ral kap nih ral an tuk chungah hin an mah i an man hna caan hi cu zinglei ceu hlan deuh ah hin an kah tawn hna i, kan ral an i hngilh saling bak a si an ti lio ah an kah hna i an nam tawn hna, a tu an i kah mi hi cu an mah nih an va kah mi hna si loin an bak bawh i an kah hna caah an i kap khi a si ko. Ralhrang hi an hriamnam cu a tha nain kan lung a rual i kan ngamh hna ahcun kan chimram ahcun an tei kho lai lo. fawitein tampipi thah khawh nak lam a tampi.\nRelchih thawngpang dang Anuam Taktak Kawl Ram Kam Cu An Sual Man An Hmuh Tuni Bak Ah ralkap an i kahdohnak kawl ralkap pawl 19 an thi i PDF lei in pakhat nunnak liam. Minkin Township ah Uico ralhrang le PDF kar lakah kahdohnak fak tak tak a chuak. Kawl ralkap misual hna cu an I cawh taktak an sual man cu an tuar ko hih an thi. Atu tiang thawngpang kan theih ning ah kawl ralkap leiin minung 19 bak an thi cang. Mah lio ah hin PDF leiin ralkap tha pakhat pakhat nunnak a liam ve. A pawngkam ummi mipi vialte zong an zam dih tiah thawng kan theih.\nRussia le Kawl ralkap an i pehtlaih ning hi that chin lengmang dawh a si ko. Russia humhimnak vuanci nih Kawl ralkap he kan i pehtlaihnak tha deuh le fek deuh in kan tuah lai tiah Min Aung Hlaing he an i tonnak ah a chim. Min Aung Hlaing zong nih ” Russia nih a kan dawt caah kan i lawm. Russia thawng in Asean ram ahcun ralkap thazang a thawng bakmi kan si” tiah Russia a kalnak a chim ve.UN general meeting ah Kawl ralkap cu hriamnam zuarh lo ding in vawlei cung ram 119 nih vote an thlak nain Russia nihcun zulh hlei dawh a si lo.


Mandalay Khua Chung ah Kawl Ralkap Pawl Biatak tein an Cawlcang – Kawltu Team\nMandalay Khua Chung ah Kawl Ralkap Pawl Biatak tein an Cawlcang\nMandalay Khua Chung ah Kawl Ralkap Pawl cu an thilri tihnung tak tak pawl he heh tiah an vak. Biatak tein Mandalay khuapi an veng. Mandalay khua chung ah Armor-plated pawl he khua an ven: Tih an Nung Kho tak tak.\nRalkap nih uknak an lak ni thok in Mandalay khuachung lam pawl ah Armor-played pawl he khua cu an ven tiah theih asi. February 3 zaanlei sang zong ah Mandalay kha lam pakhat asi mi 35th Street cung ah Armor-plated pawl an i chok leen ko tiah theih asi. Hmanthlak:-Itrawaddy myanmar\nRalkap nih cozah uknak an lak ruang ah Sagaing ramthen Mytel Company Branch a si mi Engineer minung 70 leng nih an rian an chuahtak colh. Monywa khua ah a um mi Mytel Sagaing Branch ah Engineer riantuan minung 70 leng nih thanhca pakhat an chuah i, ralkap nih uknak an lak mi duh lo ruang ah mipi sin ah kan ttang lai tiin an rian an chuahtak nak kong an thanh cang.\nA tulio ramchung ah siizung 70 lengkai siibawi te hna nih an rian an chuahtak cang i, Civil Disobedience Campaign ah an i tel cang hna. Chin ramkulh chung zong in Hakha, Falam le Teddim siibawi te an rian an chuahtak cang tiang thawngpang a chuak.\nMytel Company hi ralkap nih an ngeih mi MEC company tang ah telecommunication a tuah mi a si i, cu hlan zong ah vawleicung nuhrin covo phu le thawngzamh hna nih an kherhlai ngaingai mi a si.\n← Tuzaan Kawlram Mipi Cawlcanghnak Zoh ah Celh a Si Hrim lo ee\nMah bantuk Nuva hna cu an mak ngai! 3 in sermi chungkhar nih an fate an dawn. →


Lawmhnak Thawngpang Tha: Lainu Naomi Kum (7) Nute Cu Hmuh A Si Cang Ee – Chin World News Evening\nFebruary 19, 2020 Salai Van Chin News\nNizaan mitlau thawng kan thanhmi cu hmuh asi tthan cang ee. Matupi Khua ah Zarhpini zaanlei ah a pumhnak in inn ah a lawi ti loin, a tlau mi tangkhat a kai liomi Noami (kum7) cu nihin suimilam 12:00 ah hmuh a si cang tiah theih a si.\nNoami kawlnak ah aa tel vemi Ko Than Ke nih chim ning ahcun, “Nizaan ah ramlakah an hmuh ruangah nihin ah ramlakah cun an va kawl. Asinain ramlakah hmuh loin inn pakhat komtang (inn tang) ah an hmuh i, thinphang bu le tih ngai buin a rak i thup. Thilri kawlnak sawhsawh ah an inntang inn pakhat ah an hmuh hi a si. Zaanhnih chung a tlaunak kongah zeihmanh biafiang theih hngalh khawh in hal khawh a si rih lo caah Sibawite sinah an kal pi i, checknak an tuah hmasa lai tiah” a chim.\nKum 7 ngakchia a simi Noami kawlnak ah aa telmi hna cu Matupi Khua Palik Chin Mino Phu, Meithat Zung riantuan pawl, Matupi Sangli komh le Khuabawi, Matupi Khua ummi mipi hna he i bawm in an kawl hi a si. Atu cu hringtu a nulepa sinah a um cang i sibawite nih checknak an ngeih hmasa hnuah biafiang theih a si te lai.\nNote: Hi thawngpang hi Zalen nih aa ttialmi Hakha/Laica in leh chawmmi a si caah kan palhnak tete a um kho men caah a ruahzia nan kan thiamnak lai kan in nawlpat duh hna.


Kawlram Ah Tuluk Huatnak A Karh\nWednesday, 01 June 2011 18:57 | Written by Mimolhte\n" Naite i Kawlram President Thein Sein, Tuluk ram a tlawn hnuin Kawlram chungah Tuluk huatnak le remlonak a karh chin lengmang " tiah Yangon khua um Tuluk mirum pakhat nih Freedom News Group ah a chim.\nTuluk ram i Theinsein a va tlawn tan ahkhan Tuluk ralkap nih Kawlram chungah Ralhruang sernak nawl a rak pek hna. Cu ruangah hiti Kawlram minung an lung a fah khun nak asi.\nYangon le Mandalay in Tuluk mirum pawl zong nih an ngeihchiah hna cu an ram leiah an cheek cuahmah timi thawng nih Kawlram mipi an thin a phawh chin lengmang hna.\nTutan i Thein Sein khualtlawnnak ah Tuluk nih Kawlram he chawleh hnatlaknak an ngeihmi tampi chungin a ralkap pawl Kawlram chung um khawhnak ding hnatlaknak an ngeihmi ruangah $763 millions tiangtiang a cawihnak hi asi lai tiah Nitlak ram mifim pawl nih an tuak.\nKawlram chung i Cozah nih a lamkip in Internet phihnak a tuahmi cung zongah Tuluk nih cun thiamhlei ngai le palap ngai in a bawmh tawn caah cu zong cu Kawlram mino nih an huat tuk hoi i a phunphun in doh an timh peng.\nKawlram Humhimnak Vuanci ( Defence Minister ) Min Aung Hlaing cu Tuluk ralkap he bawm in Kawlram chung meihaang (oil ) chuahnak le tikhuhaang (Gas ) dawpnak hmun pawl ah Tuluk ralkap he runvennak an tuahtti.\n" Hiti ningin thil a kal peng ahcun Kawl miphun nih Tuluk cung i an ngeimi huatnak a karh chin lengmang lai i a hnuah cun buainak nganpi a chuak te lai " tiah Mandalay um Sui dawr nganpi a ngeimi Tuluk mirum pakhat nih a ruahnak a chim ve. Kawlram chawlehnak vialte chungin %35 cu Tuluk miphun nih an tlaih.\nNu an tlawmnak Tuluk ramri hrawng i Kawlram nu pawl phaisa kawlnak bantuk in an hmanmi hna cung, Kawlram Cozah nih a hna ai cheh ter pengmi cung zongah Shan ramtthen le Mandalay ramtthen in mipi cheukhat hna cu an thin a linh nak a sau ngai cang.\nPosted by Van Phung at 6:53 AM


White House Ah Joe Biden Lut Lo Dingin Trump Nih Kham A Timh Cang – Chin World News Evening\nWhite House Ah Joe Biden Lut Lo Dingin Trump Nih Kham A Timh Cang\nDecember 20, 2020 Salai Van World News\nPresident Trump Nih Martial Law Chuah Dingah Ruahnak Hal Hna: President Donald Trump nih ruahnak a petu hna cu a auh hna i martial law chuah khawh a si le si lo, martial law chuah ah zeidah a cang kho? martial law chuah in zeidah an tuah khawh timi le US phunghram ah martial law chuah khawh a si le si lo ceihmainak tuchun ah an ngei.\nMartial Law chuah ding ruahnak hi General Michael Flynn nih a chuahpi mi a si. President nih martial law a chuah hnu ah ralkap nih a herhning in tuanvo an laak lai. White House ah Joe Biden lut lo dingah an kham lai. Swing state 5 ah vote firnak le hrokhrawlnak a ummi vialte kherhhlai dingah special counsel caah Sidney Powell tuanvo pek an timh. Tuanvo an pek taktak ahcun voting machine pawl le vote firnak le hrokhrawlnak vialte an kherhhlai dih lai i, report an pek lai.\nMartial law an chuah taktak ahcun vote thlakning le vote relning a buai tuknak, Battle ground state 5 ah thimnak a thar in tuah a si kho men. Asinain US constitution nih a onh taktak le onh taktak lo fiang tein an chim kho rih lo. President Trump nih biachahnak taktak a tuahmi um rih lo. Credit: Salai Lairamthang\nRelhih: Trump Bawmhnak Vuihnihnak . Zahan nai karaktialmi tharchuah. A Vuihnihnak bawmhnak cu check in $1200 cio hrawngtal cu kuatthan kan si cang lai. Trump nih theihternak a tuah cang tiah ka raktial cang kha. Pakhat khuasa cu $600 hrawng a si lai. Adilak kong cu ka tial lailo, inn chungkhar dang kan si caah ai dang lai titu theihah a tha. An kan kuatte ko lai, i ruahchan ko usih. D he R he kan dihlak caah a si ko lai. Kan hnulei zong kan dihlak caah a si ko kha.\nKanmah dong cu kan hman cang. Malaysia holh in bawraw kan cawi cang. A vuikhatnak bawmhnak cu Trump bawmhnak cu kanmah ichiah lo in lailei kan chungle an dihlak kan phawtzam dih hna. Atu zong a phak hlanah kan nu kha Trump bawmhnak a phanthan lai ka ti I, lailei Merry Christmas lawmhnak laksawng cah tiah a phawtzam dih hawi cang.\nTrump bawmhnak hi lailei kan chung lei an I lawmhnak ah a cang. Kanmah cu a kan pek ko nain lailei zawn kan ruatve hna. Trump nih kan zawn a kan ruahmi bantuk tein kan chung le hi an zawn kan ruat ve hna. Kha a rau lailo a ra zau lai. A tlawmtam le a zat cu ka tial duh lem lailo. Kei cu chunmang chim long ka thiam. Ref: J.T.Z.T\nPuchong ummi ralrin peknak: Mihrokhrawl an ra, innka onh hna hlah uh Nan min (passport le UN card) pe hna hlah uh\nHi Tluk Pek Tlak Simi (Esther Dawt Chin Sung Nan Philh?


“Lushai” Ti Sullam Cu CNF Vice President Nih A Chim – chin11news\nHomeTheihtlei“Lushai” Ti Sullam Cu CNF Vice President Nih A Chim\n“Lushai” Ti Sullam Cu CNF Vice President Nih A Chim\nFebruary 25, 2019 Lucas Jacob Theihtlei\nChin Cable Netwrok (CCN) nih Dr.Lian Hmung Sakhong,tu ah Chin National Front (CNF) Vice President si lio mi interview an neih nak ah CNF Vice President nih cun Mizo leh Lai kan i unau ning le Mizo lo dir chuah ning ti hin a chim.\nHlan lio ah Trible War a rak um i Than Tlang Town Ship ah Bial le bial i donak arak chuak i thal le saphaw he rak i doh asi caah teinak hmuh cu ahar bak,cu lio ah cun Hakha lei nih Burma ralkap meithal an rak i hlan khawh ruang ah meithal hmangin fak tuk in an rak doh asi.\nHlan lio ah cun mipa nih hin an sam hmailei chal chunglei an hin an i ttrem tawn i,nu pawl nih an hnulei tukbukhur ah an i ttrem ve tawn,Hakha nih meithal he an rak dawi hna i an va phan ah cun pa pawl nih an sam,an lu an i ttrem nak cu hnulei ah an rak thlah viar hna cucu “Lushai” tih rak um ning asi,cu ti an sam an thlah viar nih a zohter mi cu “ka tlawm” kai surrender tih nak a langhter kha caan lio ah ral hna nih ka tlawm an ti cang ah cun indoh zong a thiang ti bak loh.\nLushai ti sullam hi Mizo holh asilo i Hakha holh zong asi fawn loh,Lushai ti bia hi THan Tlang Town Ship Zophei bial ah lawng a um i cucu Hriangkhan khua Duhlian umnak asi,Duhlian hi Hriangkhan khuan asi.\nMizo le Lai hi unau,Chin mi vialte kan si tih fiang nak cu atu Tiau pawng,Dawn Khua leh Ralphel (Mizo nih Leisen khuan an ti mi) hin cawn khawh a si ati. (Dawn Khua khua khat ah hin pa le nu holh ai dang).\nCNF Vice President Dr.Lian Hmung Sakhong nih a peh ning cun cuti Hakha nih meithal he ral hna an doi lio ah cun ral hna nih an theih la ti an ttih ruang ah an i chawnh ding ning a dang an rak ruah i cu lio cun tu Mizo holh Duhlian holh hi a rak chuah asi,cu ti cun Khual Hring Tlang in Tiau an rak ra lio ah holh cu an cawng i nu zeimawzat cu Tiau ah an chiahtak asi.\nCu ti cun pa pawl cu atthen hna cu an rak kir tthan i Tiau chhak i khua an dirh mi ah cu pa rak kir tthan hna nih cu holh dang in an holh i nu Tiau i an chiahtak hna pawl nih cun an holh cu an hmanh ve ti lo caah ah a tu Dawn khua pa le nu holh ai lo lo nak asi ti in a chim.\nCommon Languange a chim nak ah cun Chin State ah hin zei ruang ah dan common language hi ngei lo in Mizo nih common language “Duhlian Holh” an ngeih ti bia halnak le leh nak a chim ning ah cun Mizo nih cun common language an ngeih la hme cu,i doh nak ah a tlawm mi an si hme cu tiah a chim Duhlian holh cu i doh nak in ral hna theih ttih ruang ah in chawnh nih a phuah mi asi cu teh ati.\nTin “Min” tawp ah “i” le “a”\num ning zeitin a rak um ti a chimh tthran i,cu lio Tiau kam i umnak hmun an rak khuar tik ah cun Chhiarp[ui neih ahau i mirang pawl nih khua kip ah inn kip ah min an lak la i sihmansehlaw an min list an vun zoh tik ah pa le nu an thleidan kho ti lo i pa le nu thleidan nak ding ah Bengali hilh,Arpi le Arpa auh nak Murki le Murka an rak lak asi.\nMurki sullam cu Arpi ti nak,Murka cu Arpa ti naka si,Murki cafang a donghnak i alphabet “i” cu lak in nu min dongh ah chap asi i Arpa auh nak Murka cafang alphabet “a” cu lak in pa min dongh nak ah bunh asi i cu ti cun Chhiarpui an rak ngei ti in Dr.Lian nih cun a chim.


Bogyoke Aung San Cu Independence A Kan Lakpiaktu Asi Caah A Milem Kan Ngeih A Herh: Pu Zo Bawi - THE CHINLAND POST\nBogyoke Aung San Cu Independence A Kan Lakpiaktu Asi Caah A Milem Kan Ngeih A Herh: Pu Zo Bawi\nSalai Ngun San Aung| 2018 July 26| Myanmar rampi zalonnak (Independence) a kan lakpiak tu cu Bogyoke Aung San a si i Martyr ni kan tuah tikah lu khun in upat pek ding amah airawl tu an um hlei lo, vawlei hmunh chung martyr day cu tuah ding kan si fawn caah Bogyoke milem kan ngeih cu a herh ko tiah Chin ramkulh hluttaw Speaker Pu Zo Bawi nih a chim.\n“Bogyoke milem kan tuah lai timi hi biachahnak kan ngei rih lo. Asinain a tu te bak kha upa cheukhat he Khuhsilo bo ah ekah 5 kan va zoh. Kan zoh ti tikah kan fehter ti nak a si lo. Cun pangpar dum tuahnak caah kan zoh mi a si i a herh kan ti ahcun Bogyoke milem cu kan tuah te hnga, thil a fiang mi cu a um rih lo. A tuahnak tangka cu Sipin nih pangpar dum tuahnak caah tangka an hal lai i cu chung in a hleivuang mi in tuah a si hnga. Cozah tangka in tuah a si hnga lo” tiah The Chinland Post ah July 25 ah a chim.\nHi kong ah CNDP chimrelnak nawl ngei Salai Ceu Bik Thawng nih hitihin a chim. “Pakhatnak ah Gen. Aung San kha NLD nih an party ramkhel hlawknak ah an hman, an zuar caah a limhang an zorter, belmang an neh a si. Kachin, Kayah le Naga tepawl ah zeitin chimceih a ton nan hngalh ko. Rakhine ram hna ahkhin an AS milem an chia ngam maw? Pahnihnak ah Aung San le kan miphun kong hi rihma kan fian a herh. Pumpak in kan upat dihmi a si ko. Asinain Aung San le Chinmi cu federal kong ceihnak ah Panglong ah kan i tong– cu lawng cu kan itheihnak le kan i pehtlaihnak a si. Zeidang Independence le zei ee ram hruaitu a si ee ti pawl kha cu voitam kan chim cang i fianter tuk ahhin amah huat ah an kan ruah i a tha lo. Aung San a thih tiang 1947 July 19 tiang ahhin Chin miphun hi atu Myanmar ram timi ahhin kan ke hnih in kan lut rih lo, 1948 kum hnu lawngah kan luh taktak hi a si. Amah he federal hnatlaknak kan sermi kan hluhchuah khawh thai a si ahcun a lem zong cu kan chumtual ah ser cio ding si ko. Nain nihin ni ah kan ceih lio lawng a si rih. Federal hmanh an kan pek duh lo ahcun aziah dah Kawl he cun hmunkhat ah kan um peng huam lai? Soviet Union bantuk in anmah Kawl lila hi Myanmar ram chungin an chuak lai lo kan ti kho lo. Cu tiang cu ruah a hau. Cu tikah Lenin milem bantuk in hrawh lo awk tha lo hna a si sual ding kha a tha lo. Kan hmailei kong zeihmanh a fiang rih lo. Remdaihnak ceihmi zong a tluang lo ngai, atu hi. Cucaah tuah hnudung ding kha tuah hmasa ding si lo. Chim duhmi cu hi pawl hi cu federal ngah hnu ah tuah dingmi a si. Dohlennak kan lim rih lo. Kawl he miphun khuakhannak covo kongah kan i dawr cuahmah lio si. Pathumnak ah hi milem tuah duh pawl nihin kan miphun hruaitu pawl le kan pipu pawl kha an lungkil ah an ruat ve dek maw. Nawlngeitu si ninglaw Hakha khuachung i lamthlur nganbik khi Boyoke Lam ti loin Chin kan pa le min ka sak hnga. Miphun dang hruaitu pawl min le milem kha cu pakhatnak ah ka chia hnga loh.”\nPu Zo Bawi nih, “hi kong ahcun mizapi ruahnak lak zong a herh ah kan ruat lo. Tuah ding ti zong cu fehter a si rih lo i committee hmanh kan ser rih lo caah chim ding a um lo. Cun mizapi lei kap in duh lonak langhternak um sual sehlaw tah timi kong zongah tuah ding hmanh biachah a si rih lo caah ruah awk a herh ah kan ruat lo” tiah a chim.\nChin Youth Organization President Salai Van Cin Thang nih, “hi kong cu tu lawng kan theih i fak deuh in ruah le i ceih a herh mi a si. Keimah pumpak ruahnak in cun pangpar dum ahcun milem cu khuazei ram paoh ah an va chiah cio ko i kanmah zong cu chiah ve ah a poi lem maw ka hei ti. Pangpar dum siloin lamton le hmun dang dang ti bantuk i ciammam in va chiah tu khi cu a herh ah ka ruat ve lo” tiah TCP ah a chim.\nCPTP in Pu Tluang Ceu nih, “hi kong cu ramkhel he aa pehtlai mi a si caah tam pi chim ka duh lem lo. Khuanu khuapa rian ti bantuk deuh ah khin ka ruah. Aung San cu zalonnak a kan lak piak tu tiin kan hei ruah i upatnak kan pek lengmang cang mi a si ko caah a milem chiah kha a poi tuk lem maw ka ti. Asinain kha bantuk lei upat nak in siloin party ramkhel in an kal pi i an tuah mi tu hi cu ruah awk a um ngai ngai, ka uar deuh lo” tiah a chim.\nHakha Khua nu/pa Pu Ral Kham nih, “Aung San milem kong cu chim len ding kan ngei lem lo. Asinain pangpar dum tuahnak ah kan va zoh an ti mi Khuhsilo bo khi Khua nu/pa nih cozah sinah kan hal zungzal cangmi a si. Khua nu/pa cu cozah hngalhpinak a ngei mi nan si lo caah Sipin min in kan in pek hna lai i a tuan tu cu nanmah duh ning tein nan tuan lai an kan ti. Nikum ah khan Khuahlun pawl he kan va thianh cang. Cun kan hnu thla ah khan Pu Thla Hre a zung ah kan len i pangpar dum caah kan tuah lai nan ti zongah kanmah duhnak tel loin nan tuah hrim hrim hnga lo tiah kan chimh. Khua nu/pa nih cun City Tower sak kan duh. A si khawh ahcun Lai-inn tiang sak kan duh mi a si” tiah a chim.\nHi kong cu buai ding a um lo. Khua le ram caah a si. Khuapi tlungtlang a tlin deuh nak ding le kan cozah lungthin kan lak khawh deuh nak ding ah a herh tiah ka ruah. Zeiti khuhsilh le hip nak caah a si hrim hrim lo tiah Pu Zo Bawi nih a chim.\nNLD cozah nih kum hnih le cheu fai rian an tuan caan chung ahhin Myanmar ram chung ah Aung San milem 15 an phun cang i nai te ah Kachin ramkulh Mitgyina khuapi hna ah cun Aung San Milem an an phun mi cu a ho si ti hngalh lomi nih tinbawsi an toih caah buainak nganpi zong a chuak. Kaya ramkulh le Naga zong an ram ah Aung San milem phun an duh lo caah buainak le lamzawh in duh lonak langhternak tiang a chuak. Thantlang zongah Sipin Committee nih tuah dingin cozah sinah an hal nain mizapi nih an duh lo caah le tuah ding tender a ngahtu nih an khirh than hna caah sipin committee nih Chin ramkulh cozah sinah an ap than i nanmah nih a rem nan ti ning in tuah uh tiah an ti hna tiah kan theih. +++\nPrevious Thantlang Khua Tint Tint Lwin Hotel Zone Riantuantuding Training An Pek Hna\nNext Avoi 1nak Chin Ramkulh Pengkomh Nu Pumpululh Chuih Zuamnak An Tuah Lai


Laiholh video Nu le Pa nih fa le chimhhrin a biapit ning(+video) – Onlinenungak\nLaiholh video Nu le Pa nih fa le chimhhrin a biapit ning(+video)\nU le Nau Daw te in le Rem te in um khawh i zuam hna uh sih // Nu le Pa zong nih Fa le chimh cawn piak dai hlang hna hlah uh sih.\nA tang hi thawngpang dang asi\nZahan zan i cangmi thil cu a poi tak tak. Ngaichiatnak a tongmi chung khar hna sin ah daihnak um hram ko seh. Tulio kan lai tlang boruak hi a tha lo ngai. Thawngpang dang dang le khuaruah har phun thawngpang a van i chap lengmang ko. Zahan zong khan Pu Bawi Vung nih ruahlo ngai in mual a kan liam tak ti thawng theih a si. Chin Cable Network nih cun hi ti hin a langhter.\nOperation tuahnak in athi;- Thantlang zato ah Pu Bawi Vung (38) cu Oct 16 ah zato an phak pi i Oct 17 ah operation tuahnak khan in an rak chuahpi i tlawmpal ah athih hi asi.A damlonak hi rilfonghlei fah ruang ah asi i Thantlang operation tuahtu doctor pa nih cun “meh-se kan chunh mi a tuar khawh lo caah a nunnak a liam hi asi”. tiah The Hakha Times nih cun a langter.\nWayne Pazho nih cun ka pate Pu Bawi Vung hi Thantlang zato rianṭuntu pahnih nih ihkhun cung i kan von khing la anti ah an thlak tiah a langter. Hi kong ah Thantlang zato tuanvo ngeitu nih felfai te in chimfianh nak an tuah a hau tiah Facebook ah a langter. Mithi pa hi Thantlang peng Ngaiphaite khua mi asi i nupi le fa pali a ngei mi si tiah kan theih.


nghakchia nu nih anu sin i biahalnak atuahmi hi rakrel cio hmanh uh ahman bak mi asi tiah ka ruah – Chin 7 News\nNghakchia nu pakhat bia chim mi hi thate in ruat hmanh. Nu le pa tampi nih kan ruah bal lo mi. bia hman ngai mi asi tungmi thil asi. nghakchia anu nih cun afanu cu an sin umpi mi zohkhenh dingin an chiah I, an len tak lengmang tawn.\nA nu le pa zong cu an buai ve ngai I, rian lei ah maw, aherhnak kip ah an chuak I, an fanu belte cu an sin umpi sinah an chiah ta tawn. vawi khat cu afanu nih cun ahringtu a nu sinah bia halnak atuah I, ka nu zeiruangah dah kan umpi sinah hin na ka chiah I, na ka lentak lengmang tawn tiah ati.\nAnu nih cun kafa kan I manhlo tuk ruangah pei asi cu tiah aleh. Afanu nih cun na sui thi, zungbunh le tumbul hna hi kan sin umpi sinah hin na chiah bal lo le tiah ati than. Anu nih cun kafa hi bantuk thilman fakmi le sungmi cu umpi hna sinah chiah phung asi lo teh tiah aleh than.\nAfanu nih cun asi ah cun keimah hi teh na suithi le zungbunh, tumbul nak in ka sunglawi lo deuh maw asi tiah ati I, anu nih cun lehawk zong athei tilo. Hi nghakchia nu nih anu sin I, bia halnak atuahmi hi capo zong alo asinain bia hman ngaimi thil asi.\nAtu lio nu cheukhat cu asungtuk mi kan fale cu sin um kan I lak riangmang I, hna ngam ngai in lentak kan hmang, kan fale cu mi zohkhenh ter dingah maw kan hrin hna. Azohkhenhtu ding cu anu le asi tiah keizong nih ka ruah.


Deuteronomi 30 (Deuteronomy 30)\nHakhaKawlCa kDal 30Cang\nThluachuah Hmuhnak Ca I A Herhmi Thil\n1“Cun mah thil vialte, thluachuahnak le chiatnak hna, nan hmaiah ka chiahmi hna hi nan cungah a tlun i, Bawipa nan Pathian nih an dawi hnanak miphun vialte hna lakah cucu nan hun hngalh ṭhan hna i, 2 Bawipa nan Pathian sinah nanmah he nan fale hna he nan kir ṭhan i nihin ah kan pekmi hna vialte chungah nan lung dihlak le nan ruahnak dihlak in a aw nan ngaih tikah, 3khi tikah Bawipa nan Pathian nih khan nan van kha an pek ṭhan hna lai i nan cungah zaangfahnak a ngei lai i Bawipa nan Pathian nih an ṭheknak hna mi vialte sin khan an pumh ṭhan hna lai. 4Nan lakin chuahmi hna kha vanhramdeng bik i an um hmanh ah, khika khin Bawipa nan Pathian nih an pumh hna lai i khika khin an ratpi hna lai. 5Nannih nih nan co nakhnga, Bawipa nan Pathian nih nan pupa hna i an rak comi ram chungah khan an luhpi hna lai i nan pupa hna nakin rum deuh le tam deuh ah an ser hna lai. 6 Bawipa nan Pathian cu nan lung dihlak le nan ruahnak dihlak in nan dawt i nan nun nakhnga, Bawipa nan Pathian nih nanmah lung le nan tefa hna lung cuarpar cu an tan hna lai. 7Cun Bawipa nan Pathian nih hi chiatnak vialte cu nanmah an hremtu hna nanmah dohtu hna le nan ral hna cungah a tlunter lai. 8Cun Bawipa aw kha nan ngaih ṭhan lai i nihin ah kan pekmi hna a nawlbia vialte cu nan ulh hna lai. 9 Bawipa nih nan pupa hna kha a rak lawmh hna bangin, nannih rumter awk kha a duh ṭhan lai caah, Bawipa nan Pathian nih nan kut rian vialte le, nan pum theitlai le, nan saṭil karhnak le nan vawlei theitlai ah tam piin an rumter hna lai; 10hi nawlbia cauk chungah aa ṭialmi a phungbia le a nawlbia hna kha ulh awkah nannih nih Bawipa nan Pathian aw kha nan ngaih i Bawipa nan Pathian lei ah nan lung dihlak le nan ruahnak dihlak in nan i mer paohpaoh ahcun, an rumter hna lai.\n11“Zeitintiah nihin ah kan pekmi hna nawlbia hi nan caah a har tukmi le nan phak leng a si lo. 12‘Kannih nih kan theih i kan tuah khawh nakhnga, ahodah kan caah van ah khin a hung kai lai i kan sinah a run ṭumpi lai,’ tiah nan ti awkin van ah khin a um lo. *30:12-14: Rom 10:6-8 13‘Kannih nih kan theih i kan tuah khawh nakhnga, ahodah kan caah rili lengah a kal in kan sinah a ratpi lai,’ tiah nan ti awkin rili lengah khin a um fawn lo. 14Sihmanhsehlaw bia cu nan pawngte ah a um ko; nan kaa chung le nan lung chungah a um, cucaah nan tuah khawh ko.\n15“Zohhmanh, nihin ah nannih hmaiah nunnak le ṭhatnak, thihnak le vanchiatnak kha ka chiah. 16Nihin ah kan pekmi hna Bawipa nan Pathian i a nawlbia cu, Bawipa nan Pathian kha dawtnak in le a lam zulhnak in le a nawlbia le a phungbia le a phunglam hna kha zulhnak in nan ngaih ahcun, nan nung lai i nan karh lai, cun co awkah nan luhhnawhmi ram ah nan luh tikah Bawipa nan Pathian nih cu ram ah cun thluachuahnak an pek hna lai. 17Sihmanhsehlaw nan lung aa mer i nan theih duh lo i pathian dang hna kha biak awk le an rianṭuan awkah an in hruai khawh hna ahcun, 18nannih cu nan rawk lai; luhhnawh awk le co awk caah Jordan tiva nan tanhnawhmi ram chungah sau nan nung lai lo, tiah nihin ah kan thanh hna. 19Nannih hmaiah nunnak le thihnak, thluachuahnak le chiatserhnak ka chiah kha a hngaltu ah nihin ah van le vawlei kha ka kawh hna. Cucaah nunnak kha i thim tuah u, nanmah le nan tefa hna nih nan nun nakhnga — 20 Bawipa nan Pathian kha daw u law, a aw kha ngai u law, amah leiah i bek tuah u, zeitintiah mah cucu nannih caah nunnak le nunsau a si, Bawipa nih nan pupa Abraham, Isak le Jakob sinah pek awkin chiat a sermi ram chungah khan nan um nakhnga, nunnak kha i thim deuh u,” tiah a ti. *30:20: Gen 12:7; 26:3; 28:13


Thantlang Khua Dinti Laknak Thilri A Phan Cang; Pehzulh In Riantuan An Thok Cang Lai - THE CHINLAND POST\nThantlang Khua Dinti Laknak Thilri A Phan Cang; Pehzulh In Riantuan An Thok Cang Lai\nSalai Elvis|2019 September 9| Thantlang khua mi nih an i hngahhlang ngaimi dinti laknak ding caah thilri cheukhat a phan cang i pehzulh in riantuan zong an thok cang lai tiah tuanvo ngeitu pakhat sinin kan theih.\n“Thilri phurhtlunh tu le a khawmsua tu ding caah ramkulh cozah nih tender an auh i Jinis Instructure Company nih an hmuh caah thilri zeimawzat zong Thantlang a phan cang. Mah dih in ti lam cawh zong tutan zarhchungah kan thok colh lai. Cun thilri zong kan thiar colh lai i pehzulh in rian kan tuan cang lai.” tiah sipin Committee Chiarman Pu Ram Khar nih TCP ah a chim.\nHi dinti laknak ding caah ramkulh cozah nih Tender a auh i Company cheukhat nih Survey tuahnak chungah ho hmanh an awn lo caah le an tlamtlin lo caah, Cun hmunhma a hlat tluk in budget a tlawm caah an ngamh than lo nak kong ruangah riantuan an hnut deuh hi a si. Cucaah hi rian cu ramkulh sipin Department nih tlaih in rian an tuan hi a si.\n“Ti hna laknak ding caah tangka nih a nguh deuh lai lo kan ti caah 2019-2020 budget kum ah 1.1 billion an kan chapthan caah Ti hna in khuachung a phak tiang le sangchung thenphawtnak vialte a dihlak 2.9 billion hi hman a si lai. Cun ti khonnak Galon 100,000 a tlum mi, cun Galon 50,000 a tlum mi pahnih/thum hrawng sak chih a si te lai. A sinain zeitluk dah a herh lai timi Structure Design a chuak rih lo.” tiah a cunglei upa nih a chimchap.\nHi tindi laknak ding caah 2018-2019 tangka kum ah ramkulh cozah nih a dangtein pek mi 1.2 billion le Na-ta-lah nih 0.6 Billion a bawmh than i a zapi 1.8 billion le 2019-2020 tangkam kum chungah ramkulh cozah nih 1.1 billion a chap than hna caah a dihlak 2.9 Billion dih in rian an tuan lai.\nHi dinti laknak hmun cu Thantlang in khan (meng) 19 le falong 6 aa hlatnak hmun, Falam peng Hrianghnang khua le Thantlang peng Sihcang khua karlak a um mi, Khuaiva ti an lak lai. Hi dinti laknak caah GI Pipe a tha phun hman a si lai tiah kan theih.+++\nPrevious Hakha Le Thantlang Peng Laica Chimtu Rian Hmu Mi Ruah Ning In An Tlawm\nNext 2019 Hakha Tho Ni Ah Kum Dang Tuah Bal Lomi Thil Phunthum An Tuah Lai\nCBCUSA nih Ralzaam Zohkhenhnak Kong Ah Mara Cozah Upa he Tonnak An Ngei


Hihi Na Hmu Cang Maw Khuaruahhar Taktak Asi Ko Khuachia Nih A Temtawnmi Nu-Video – Chin World News Evening\nHihi Na Hmu Cang Maw Khuaruahhar Taktak Asi Ko Khuachia Nih A Temtawnmi Nu-Video\nSeptember 24, 2019 Salai Van Hmuhning\nBible ah kan hmuh bantukin zumtu mi hna cu khuachia thlarau nih a tei khawh lomi Pathian Thiang Thlarau a ngeimi kan si. Kan chungah a nungmi Thiang Thlarau hi khuachia thlarau (sehtan) nih a tei khawh lomi asi. Asinain zumtu tampi nih cun kan chung i a nungmi thlarau tthawnnak thei loin khuachia nih a tuahmi hna a ttih mi tampi kan um ttheu tawn.\nTutan i kan rak chiah mi video hi rak zoh law khuachia thlarau nih zumtu mi hna hi zeitluk in dah a rak kan ttih timi cu fiang tein na hmuh ko lai. Hi nih hin zumhnak lei ah tthawnnak in pe ve seh law na chung i a nungmi Thiang Thlarau kha khuachia thlarau nak in a let tamtuk in a thawng deuh mi thlarau a si ti kha fian khawh rak i zuam ve .\nSayamah Ca Meng Tial hi a tu lio Pathian nih a hman taktak mi Thawngtthachim dingin hmunkipah an sawm i a kalmi asi . Amah hi mino te asinain thlarau leiah cun a tthawng taktak mi le zumhnak in kar a hlang cuahmahmi asi. A nun hi zohchunh awk a tlak i rawlulh thlacamnak le Bible relnak he ai tthen bal lomi a si tikah a tthawngthachimmi zong hmual angei i mi thinlung ah rian a ttuan khun i mi tampi Pathian leiah a hruaitu le nunnak thar he kar a hlan tertu asi .\nHi video tawi te hi Sayamah Ca Meng Tial nih Home Crusade a tuahnak ah khuachia nih a luh hnawhmi pakhat Jesuh min in a thawl piak lio asi . Atang ah video kan chiah i rak zoh ve law Pathian tthawnnak zong na cungah a takin rak lang ve ko seh.\nRak Zoh Tuah U Khah Mizo Pawl Comment An Dai Kho Hoi Ti Lo An Timi Cu\nR.I.P Hlasakthiam Fred Lalhlimpuai Hringtu A Pa Nih Mual A Kan Liam Taak Chungkhar Hna Bawipa Nih Hnem Ko Hna Seh


Supreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo. – Thechinlungnews\nSupreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo.\nSupreme Court Justice Ruth Bader Ginsburg’s nih a thih hlan ah, a thih hnu in a mah a rian changtu ding final wish cu a thih hnu ah Mipi hmai ah langter a si i, hi kong ahhin Trump nihcun a zumh hna lo, Hihi cu Democrats pawl nih an tuah chawm mi a si lai, Ruth nih a thi hlan ah a mah aiawhtu ding a chim si ahcun a thi hnu ah mizapi nih kan hngalh ding a si, keimah nih a aiawhtu ding thim ka timh hnu lawng ah Democrats pawl nih an duh lo i, hi thil hi a thar in an langter mi a si lai tiah a zumh hrim hna lo.\nPresident Trump nih Ruth aiawhtu ding amah duh mi thim a timh hnu ah, Ruth Bader Ginsburg’s a fanu Clara Spera cu BBC Newshour nih interview an tuah i a chim mi cu, ka nu nihhin US President thar thim a si hlan ahcun ka aiawhtu ding hi an thim hna ding a si lo , President thar an thim mi nih ka aiawhtu ding cu a thim ding a si tiah Supreme Court Justice’s Ruth nih a thih lai teah a aiawhtu ding a thim mi cu a computer ah a tial dih ko tiah a langter hi a si.\nRuth A fanu Clara Spera nih a chim rih mi cu ka nu nih a thihlai a ni hmanung bik caan a hman nak nih ah zei dah mipi sin ah bia cah na duh mi a um maw tiah ka hal i, ka nu nih a ka leh mi cu ka riantuannak vialte cu mi tampi hngal ding in record cia dih a si cang, a chim duh bik mi pakhat cu President thar an thleng hnu lawng ah keimah awiawhtu ding cu President thar nih thim seh tiah ka duh bik mi cu a si ko tiah ka nu nih a chim tiin BBC nih interview an tuah nak ah a chim.\nBe the first to comment on "Supreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo."


Nizaan zaan cu: Kalay-PDF nih kalaymyo khuachung i ralhrangbu rawlkhawn nak inn le Palek sakhan bom in an puah – Chintanbo\nNizaan zaan cu: Kalay-PDF nih kalaymyo khuachung i ralhrangbu rawlkhawn nak inn le Palek sakhan bom in an puah\nAugust 16, 2021 admin MYANMAR NEWS 0\nKalay-PDF nih kalaymyo khuachung i ralhrangbu rawlkhawn nak inn le Palek sakhan bom in an puah\nSagaing ramthen, Kalymyo ah a um mi ralhrangbu Rawlkhawn nak le khua Uknak zuung le Kalaymyo Palek Sakhan cu Kalay PDF nih August 15, zaan 7:30 hrawng ah A caan in a puak mi bom in an tuk hna i Palek Sakhan dah ti lo cu a dang hmun hnih ah bom cu an puak tiah thawngpang kan theih.\n“kan nih PDF nih Zahan slm. 7:30 hrawng ah Kalaymyo i kan i tinh mi rawlkhawn nak hmun, khua uknak zuung le Kalay khuapi nichuah lei Sakhan kiang ah bom kan va chiah hna. A caan in a puak mi bom caan khat ah an puak dih. Khaupi Palek Sakhan bom a va chia tu pa 1 cu a cycle box chung ah bom a sanh i, tinhmi caan ah Sakhan a phan manh lo i lam ah bom a puak. Cycle siseh, minung siseh lak awk pakhat hmanh a tang lo. Kan mah lei zawng in Pa 1 a thi ve” tiah PDF chungtel pa 1 nih a chim.\nNai te ah khan ralhrang an motaw cu Kalay PDF nih lam in bawh in a tuk caah, mah kahdoh nak zong ah ralhrangbu lein pa 3 an thi i pa 6 hliamhma an pu tiah theih a si. Tuni zong ah Magwe ramthen, Pongtlawng pongngia lei in ralhrangbu lei in 300 hrawng Kalaymyo lei ah an rak kai i Gangaw lei ah an phan cang, Kalaymyo in ralkap motaw pa 6 in an va dong tiah Kalay PDF sin in kan theih.\nBreaking News; Shan PDF nih ralhrangbawi pa 1 le ralhrang pa 10 reng lo an thanh hna\nBreaking News; KNU ralkapbu (2) nak nih ralhrang pa 4 an thah , Motaw pa 4 zong an hrawh kho


Spanish Prime Minister Pedro Sanchez Nih Coronavirus Dohnak Kong Ah A Biapi Taktakmi Thanhnak A Tuah Ṭhan – Chin World News Evening\nSpanish Prime Minister Pedro Sanchez Nih Coronavirus Dohnak Kong Ah A Biapi Taktakmi Thanhnak A Tuah Ṭhan\nAdmin||04 Vaupi 26-2020|| Mifim mihrut, siifak le mirum zong huallo in a kut kiik demduampi in ai chok i a phanhnak kip ah thihnak a chuahtertu coronavirus kong he pehtlai in nihin (Saturday) ah PM Pedro Sanchez nih thanhnak a tuah tthan cang. PM Sanchez nih zanlei suimilam 3:55 ah thanhnak a tuahmi cu Spanish chungkhar hna cu inntual ah a ra laimi May 2 thok cun nan chuak kho cang lai. Cun hi bantuk in nan chuah tik ah nanmah he a um ttimi hna he lawng nan chuak lai i pumpaak hmun pawl hna ah cun nanmah le nan pawngkam ah a ummi hna he lente zong nan i celh kho cang lai tiah a thanh.\nCun hi zulhphung hna hi coronavirus damhnak sii kan hmuhchuah hlan chung paoh cu sauh lengmang a si rih lai tiah PM Pedro Sanchez nih a chim chih. Rinni (Satruday) tiang ah rachung i hi coronavirus zawtnak a ngeimi hi minung 223,759 an tling cang. Cu lawng silo in ramchung ah minung 22,902 hna cu hi zawtnak ruang ah hin an nunnak a liam cang tiah Country’s Health Ministry nih an thanh.\nA chim chih rihmi cu Pathianni thok cun nu le pa hna nih an fa le cu minung pathum tiang an i hruai khawh hna. Hi i hruai khawhmi hngakchia hna cu kum 14 in a tanglei minung an si lai. Cu bantuk hnakchia hna cu a leng ah suimilam pakhat chung a leng ah an i hruai khawh cang hna lai tiah a chim. Hihi kan dihlak in kan thoktti hna i hmunkhat ah kan dihlak in kan donghtti fawn hna lai tiah PM Sanchez nih a chim chih.\nSpain Congress of Deputies hna nih tuzarh chung ah khan hi kong he pehtlai in vote thlaknak an tuah. Vote an thlakning ah cun a ra laimi September 5 tiang khi cu ralringte in kan um a herh ko rih lai ti a si. Center for Coordination of Health Alerts and Emergency Director Fernando Simon nih daily press conference ah hi zawtnak damhnak sii hi tukum dihhlan ah cun hmuhchuah a har ngaingai lai tiah a chim. Ref: ABC News\nUS Minung A Thimi An Karh Chin Lengmang Tuksaphur Taktak Khi A Si A Poi Hringhran Ko


Breaking News : Ralkap Nih KIA An Phomh Than Hoi Cang – Buanchukcho\nRalkap nih KIA hriamnam ngani in an kah hoi hna. Ralhrang nih KIA ramchung lei ah hriam ngan in an kah Wainmaw peng Wuyang khua pawng ah tuni chun 12 hrawngah bomb puah thawng theih a si. Ralhrang nih Waingmaw hrambunh tatzin 58 umnak in Nanzaw yang khua KIA ram chung leiah hriam ngan in an kah mi a si ti in a hmunmi.\npakhat nih a chim. Waingmaw 58 tatzin umnak in Nanzaw yan khua an kah ti cu a hmanmi a si. Washaung khua in a thawng theih khawh a si. A voi thumnak an kahmi cu inn zong ai hnin dih tiah pakhat nih cun a chim Hi bom puah ruangah a thimi an um le um lo cu the 74 media nih kan hlat cuahmah rih tiah an langhter. Waingmaw peng Maingnaa check gate cu.\nJune 23 zan 7 hrawngah KIA nih an rak kah bal cang caah a tu an kah hi a si lai tiah an chim. Relchap – US ah minung million 180 leng nih COVID sii kan i chunh lioah million tampi nih covid siichunh hi an duh ve lo. An duh lonak a ruang a tampi ve. Laimi chung hmanh in a duh lomi nan um cu mu. Evangelical Khrihfa pawl cheukhat zong nih an zum lo i.\nAn i chun duh lo ti si. COVID sii a chunmi kan tamtuk cang tikah state tampi ah mask a hruk lomi an tampi cang. Asinan atu hi ram tampi ah COVID zawtnak thar “Delta Variant” timi a chuak tthan. Mah covid zawtnak thar a rianttuan ning hi a tthawng tuk ti si. India ram zongah mah zawtnak in a thimi an tampi cang. Atu US ram chung state 50 ah.\nMah covid zawtnak thar hi a darh/a um ti si. Ttih a nung tuk ti si hoi. Mah ruangah mask i hruk tthan ding tiah thawng a thanhmi state zong an um. COVID zawtnak thar “Delta Variant” a chuak tthan. US ummi zong i ralring tthan ding si lai, covid sii na chunh cang zongah. A bik in covid siichunh a duh lomi state ah a karh a fawi lai ti si. Credit – Van Tum\nYangon Ramthen Thingangyun Ah Chin Mi Pakhat Tlaih A Si Hnu Ah A Um Nak Theih Asi Lo


CCN GM Tuahnak Thawngthanh – Chin Community in Norway\nJune 25, 2012 ccn 0 Comments\nNorway khuasa Chinmi vialte hna,\nNan dam cio hna maw? Nai hrawng cu thawngpang dangdang nakin Pi Suu Kyi thawngpang nih a kan chilh dih ti khawh asi. Kum 24 chungah a voikhatnak ram leng khual a tlawn khawh si caah le laksawng a rak hmuhmi biapi deuhdeuh a mipum in a lak khawh zong asi caah vawleicung pumpi nih cuanh/zoh cio asi. Pi Suu ton dingah kan miphun tampi zong kan i tel kho ve ti kan theih caah lunglomhnak tampi kan ngei. Miphun pakhat kan sinak zohdawh ngai in a rak langhtertu kan miphun pakhat cio cung lunglawmhnak chimcawklo kan ngei.\nṬhalcaan (Summer) kan phan ṭhan cang! Chin Community in Norway (CCN) 2010-12 rianṭuannak term zong a tlin cang caah mipi i ton in, upa thimnak tuah ṭhan ding asi cang. Tukum CCN civui hi Hamar khua ah tuah dingin saduhthahnak a rak um bantuk in Hamar khua nupa hna he chawnhbiaknak kan ngei, anmah zong nih a rem an kan ti ve caah lungtho ngai in kan Civui pi cu timhtuah cuahmah asi. Kan Civui a lumsat deuhnak hnga tiin pumpalulh (football) le hlasak (concert) zong um chih dingin timhtuahnak ngeih asi.\nMipi tampi nan rak chuahnak lai kan nin sawm hna.\nKan civui program a tlangpi in zapi sin ah a tanglei bantuk in kan in thanh chung hna. Program tlamtling deuh tu cu a hnu deuhah kan rak thanh ṭhan te lai.\nCCN General Meeting\nA nithla: 18- 20 July 2012\nKhual phakni: 18 July\nKhual kirni: 20 July\nCivui luhnak (registration)\nKan civuipi chung luhnak caah online registration in tuah khawh asi cang. Hika link ah tuah khawh asi.\nhttp://www.eventbrite.com/event/3802770188. Minung pakhat ah NOK 200 asi lai. Inn chungkhar pakhat ah minung pathum silole pathumnak tam kan si ah cun NOK 500 pek ding. Online registration form zoh ah cun, free tiah ai ṭial, aruang cu Paypal le Credit Card an hauh caah free tiah setting kan tuah. Sinain register tuahnak 200 NOK tucu CCN bank account 0539 74 21998 ah pek khawh asi, silole civui a hmun zong ah tawlreltu hna sinah pek khawh zong asi lai.\nFootball celhnak le concert\nNorway in team 3 (Rogaland, Oslo le Hamar) le, Denmark lei in team khat tlun ding in timhtuahnak a um caah team 4 an si te lai. Pumpalulh chuihnak kongah tawlreltu hna le kan miphun i hawikomhnak caah thazang chuah in ai telmi vialte hna nan cungah lunglawmhnak langhter kan duh. Meeting dongh July 19 zaan ah concert um kho ding in timhtuahnak ngeih asi. (Program tlamtling deuh in hnu deuh ah thawngthanhnak kan tuah ṭhan te lai)\nCivui tuahnak ah fund kawl a herh caah aungbali zong zuar dingin timhtuah asi. Atu hi Aungbali cu kan tuah dih cang i, mipi nan zapi sinah a rauhhlan ah kan nin zuarh cang hna lai. Lehhmat (ticket) pakhat ah 50 NOK pa 2 ah 70 NOK le pa 3 ah 100 NOK in kan zuar lai. Khua pakhat cio ah ṭuanvo kan i thiahmi hna nih an rak zuar te lai.\nNCCF, krihfa buu le fellowship hna sinah nawlnak\nCivui tuahnak budget kan suai tikah CCN nih phaisa lut a ngeihmi nih a zat lo caah Norway krihfa kan i hruainak NCCF le Chinmi krihfa buu le fellowship hna sinah bawmhnak hal ding in timhtuahnak kan ngei. Rianṭuantu upa hna nan sinah bawmhnak halnak ca kan ṭial lio asi i a phan chawm te lai. Ca kan nin kuat hlan hna hrim in na thinlung chung ah nan kan ruah piak ding ah kan nin nawl cia hna ko.\nRawlchumtu ding hna\nCivui lio rawlchumtu ding ah a tanglei bantuk in kan suai chung\n18 July 2012 [Khual phak zan inntek]\n19 July 2012[ Zinglei :Oslo area]\n19 July 2012 [ Zanlei :Rogaland area]\n20 July 2012 [Khual kir ni :Bawlung zuamnak i Champion a hmumi paoh nih ṭuanvo lak ding]\nSecurity ṭuanvo la ding\nZan Security ṭuan dingmi hna hi a biapi tukmi a si caah Rogaland in minung 10, Oslo area in minung 10 le inntek Hamar upa cawh in minung ṭhen ding in ruah asi. Hi Security ṭuan dingmi minung thim ding hna hi khua, area cio CCN upa te nih kan ṭuan piak cio ding in nawl nan si.\n– Acunglei program a tlangpi thawngthanhnak pinlei ah hal duhmi a fiang lomi um ah cun CCN sin ah biahalnak tuah khawh peng asi lai i, mah nak in fiangdeuh in thawngthanhnak kan rak tuah ṭhan te lai.\nKhual tlunnak kong le Hamar khuachung transport kongah Pu Van Za Uk (Mob: 99514177 ) chawnh khawh asi lai. Amah zong nih zapi sinah fiangdeuh in thawngthanhnak a kan tuah te lai.\nPrevious Previous post: Aung San Suu Kyis Nobelforedrag\nNext Next post: Chin Ramkulh Vuanchichoh Falam le Hakha ah Fur Caan Thingkung Cinnak an Tuahnak Hmunah a Kai


Russia President Putin hi a holh tamtuk lo mi, natein a chim mi poah cu a tuah lengmang mi a si ve, European Union khualipi tampi nih April ah Ukraine ruangah Russian Diplomats 300 cu kan ram ah um ti hla u, nan ram ah kir cang u tiah Russia ram ah an kirter hna, France nih Russia diplomats 35 kan ram chungah um ti hla u tiah Russia ram ah an kirtermi lehrulnak ding caah nihin ah Moscow nih\nFrance diplomats 34 cu kan ram, Russia ram chungah um ti hla u tiin French ram ah a kirter cang hna.\nFrench foreign affairs ministry cu ceilak in a zai cang, Italy nih May thla ah Russian diplomats kan\nram ah um ti hla u tiah an ti mi lehrulnak ding caah nihin ah Moscow nih Italy diplomats 24 hna cu Italy ah a kir cang u tiah a ti ve hna. Russia nih European Union pawl rian tuannak poah ah lehrulnak tuah a tim tak tak cang tiah expert pawl nih an chim. Russia’s foreign ministry nih Spanish diplomats 27 hna cu zarkhat chungin Moscow nan chuahtak cang lai tiah a theiter cang hna. Russia nawlngeitu lei nih\nGoogle Russia’s bank account an khar piak caah, Google spokesperson nih rian a tuan kho lo an ti Cre-RTK\nKawlram thawngpang…US khualipi Washington D.C a phan mi NUG Foreign Minister Zin Mar Aung\ncu US cozah ah Myanmar ram kong a tawlreltu Congressman pawl he nizan May 17 ah tonnak an ngei, tiah theih a si. Myanmar Democracy a dirpi pengtu American Congressman Mitch McConnell, Jeff Merkley le Edward Markey hna he NUG foreign Minister Zin Mar Aung cu American Hluttaw inn pi an tonnak an ngei. SAC ralkap nih Myanmar ram mi duhnak zei rel loin thil a tuah mi kan cohlang lo.\nMyanmar ram Democracy hmuh ṭhan ding ah American le Vawleicung ramkip nih an dirpinak cu,\na fek fuan mi a si zungzal a herhnak kong an ceih mi cu Mitch McConnell nih social media ah a taar.\nJeff Merkley le Edward Markey hna he an i ton lio ah a biapi in SAC ralkap tangka luhnak a si mi, zinan le natural gas(MOGE) hi phih piak ding in Zin Mar Aung nih a hal hna, tiah theih a si. Zin Mar Aung cu a luancia May thla zarh hnihnak ah American khualipi Washington D.C ah ASEAN palai hna le US ram hruaitu hna tong ding in a phan.\n===Sagaing ramṭhen kalay peng tlanglei ah SAC Ralkap le Mizapi vengtu PDF pawl kahdohnak cu\na luancia 2021 may thla khan rak thok a rak si.Cu kahdohnak ruang ah khuami hna cu inn hlam\nngam lo in a himnak ramlak ah umhmun khuar in khua an sak hna caah sii-ai le eidin an herh tuk tiah ralzam zohkhenhtu pakhat sin in theih a si. Ralzam hna a tambik cu chungthlet,cumpit le ṭohkuai hna in an zaw hna i Sii-ai kan ngeih tilo caah a rannak in sii-ai bawmh kan herh ko tiah ralzam zohkhenhtu pakhat nih cun a chim.\nKalay peng thlanglei ah hin a luancia caan ahcun CDM tuah mi sii lei saya sayamah te nih\nralzam pawl hi rak zohkhenh a si nain a tu ah cun SAC Ralkap pawl nih ralzam an umnak tiang\nan rat hnawh hna caah ralzam pawl caah ngandamnak lei zohkhenhtu an ngei ti lo tiah mizapi ralvengtu pakhat sin in theih a si. Kalay peng thlanglei ralzam pawl hi SAC Ralkap pawl rallam an sial lio ah a zam mi an si caah eidin ding tlamtling in a i ken khawh lo pin ah ramlak an um kar ah an inn le a facang hna an khangh piak dih hna caah eidin lei an chanbau khun nak a si tiah ralzam zohkhenhtu pakhat nih cun a chimchap.\nKalay peng thlanglei Natchaung khua ah nizan may 17 ah thli fak tuk in a hran caah thingnge nih an\numnak a thlak i kum 14 a si mi Mah Zuh Hlain Tin cu sii-ai lei tlamtlin lo ruang ah a nunnak a liam. Kalay peng thlanglei ralzam hna sin in Sii-ai lei tlamtlin lo ruang ah nun nak liam mi 3 an si cang tiah theih a si. Sagaing ramṭhen kalay peng thlanglei ah hin ralzam 45000 hrawng an um.SAC Ralkap nih rallam an sial lengmang i hi hnu zong ah ralzam an karh chin lengmang kho an si caah eidin le sii-ai an herh tuk tiah theih a si. Cre-TCP


Miphun Caah Nan Tuah Nan Tuanmi Cu Rak Chuah Pi Uh!\nFim tuk le thiam tuk i ruahnak nih a sungh pi hna: CNLD soisel si loin CNLD tlamtlin lonak le chambau nak chim poh ah CNLD hruh tanh in a tanh tu cheu khat nih comment ah “mi hrut” an in ti lai. Kan Bible ah mihrut cu cawnpiak hlah an huat lai, timi hna a lo pah.\nKan bia hi luan tuk hlah seh law a tha lai. Mi nih an in duh hna lo caah nan sungh a si ko. CNLD nak in NLD kha mipi nih an duh deuh caah an vote a si ko.\nNan sungh le cang kaa in mipi kha “mi hrut, miphun daw lo, miphun tlau, ramkhel fian lo, cite le ngapih i lem khawh mi” nan hei ti hna cuh. Nan bia luan hlah seh. Nan lungput hi teinak hmu tlak lungput a si khe lo. Nan biachim hrimhrim hi teinak hmu tlak biachim a si lo.\nNanmah cu maw fim bik, nanmah cu maw ramkhel thei bik, nanmah cu miphun daw bik, miphun caah nan tuah nan tuanmi cu rak chuah pi uh ca, cuai kan thlai hnik lai.\nMi nih an kan duh lo, kan biachim ruang ah duh le tanh cu chim hlah. A huat bak in a kan hua tu an karh ti kha i theih uh. Zei ruang ah kan sungh? Zeidah kan i remh awk a si? Zeidah kan chambau? ti kha teh mifim nan si ahcun nan ruah? Credit: Sui Tha Iang FB Chungin lakmi si!


"Thaizing Zong Zung Kan Kai Lai Lo" - Hakha GAD Zung Rianttuan | THE CHIN JOURNAL\nCHIN / February 24, 2021 February 10, 2021\n“Thaizing Zong Zung Kan Kai Lai Lo” – Hakha GAD Zung Rianttuan\nBy Min Cung Sang | Nihin February 10 ah Hakha GAD zung rianttuantu 120 leng lamzawhnak ah an i tel ruang ah nihin zanlei ah an pule nih an auh hna i ralrin peknak bia bantuk le lemsoinak bia bantuk an chimh hna.\nLamzawhtu ah aa telmi GAD rianttuantu pakhat The Chin Journal nih minung 20 chung hrawng biaruahnak kan ngei kho i thil sining tlamtling in a chim.\nFebruary 8 thawk khan Hakha GAD (Suhpawng zung) rianttuantu minung 280 leng lak ah minung 30 hrawng CDM an tuah i zung kai loin an rak um cang.\nCu nih ah cun GAD an pu nih phone a chawnh hna i zung chikhat rat ding in (Atu bia kan ruahmi nu hi) an auh.\nZung a va kal tik ah CDM tuah in zung a kai lomi pawl mincazin an lak hna.\n“Kan bawile nih a kan auh i zei ruang ah dah hi thil hi nan tuah tiah a kan ti. Kan pu pakhat nih cun a kan tthihpheih pah. Hi bantuk cawlcanghnak ah nanmah nan i tel thawng in a tlamtling lai tiah ma nan ruah ti phun zong in a kan ti. Kanmah lei in biachimnak a kan pe lo. Anmah biachim ngeihpiak khi a si ko. A tlangpi cun hi cawlcanghnak ah kan i telmi hi an duh lo tinak a si ko. Asinain, kan in ngaihthiam hna. Nan lungput le nan duhnak kan in theihthiam ko hna. Zung tu rak kan tthai u a kan ti,” tiah bia kan ruahmi nu nih cun a chim.\nZung rianttuantu 280 leng an um lak ah minung 30 fai lawng nih duhlonak an langhter tik ah CDM ah aa telmi GAD rianttuantu pawl an tha a chia ngai.\nAsinain, caan karlak ah minung an i khawm tthan. Abikin, Viber Group hmang in an i pehtlai hna i, February 10 zinglei tiang hrawng ah minung 80 nih CDM ah i tel ding in min an i pe hna.\nFebruary 10 zinglei zung kai ah an pu pakhat sin ah CDM tuah an timhmi an chimh ta. An pu nih a thlauh ve hna lo. Lamzawhnak a hun chuah taktak tik ah minung 120 leng tiang CDM cawlcanghnak ah an i tel hna.\n“Nihin zanlei ah a kan auh tthan dih. Bia ttha tein a kan ruah ko. Tlerhkhawnnak a um lo. Kan in ngaihthiam hna. Nan duhmi nan langhter cang. Lam zong nan zawh cang. Thaizing zung tu rak kan tthan u a kan ti,” tiah tuzan lei an auhmi hna kong he pehtlai in a chim chap.\n“Cun, midang cu duhlonak an langhter zong ah hman an i thla i a za ko. Asinain, nannih cu lamzawhnak ah nan vun i tel tik ah social media ah a kai dih. Cucaah, cunglei zungpi zong nih nan kut tang pawl zeitin an si, nan zoh kho hna lo. Zeitindah nan tuah cang hna tibantuk a kan hal ve, tiah an chim. Cun, thaizing nan rak kai tthan ah cun kan in maimilhpiak hna lai a kan ti” tiah a chim chap.\n“Kan zung ah hin rian a lut kaa ngakchia deuh tete zong an um i ka lung cu a ttha lo ngai. Asinain, kan tuah cangmi cu a dongh tiang kalpi ding in kan i timhtuah…nan i ngaichih maw ka ti hna i, kan i ngaichih lo an ka ti dih. Cucaah, thaizing hi cu kai lo ding in kan in timh rih ko,” tiah a chim.\nCDM a tuahmi pawl hi rian ngei lo dirhmun tiang a phan khomi an si nain “Nan thinphang hlah u, Hakha Mino nih a kan dirkamh ko” tiah thazaang an i pe i thaizing zong pehzul in CDM tuah an tim.


Kam Saupi Nan Rak I Duh Cang Mi He Nan I Piatnak A Ruang Cu Hi Ruangah A Si – Chin Model\nHomeUncategorizedKam Saupi Nan Rak I Duh Cang Mi He Nan I Piatnak A Ruang Cu Hi Ruangah A Si\nKam Saupi Nan Rak I Duh Cang Mi He Nan I Piatnak A Ruang Cu Hi Ruangah A Si\nKum sau taktak nan rak I duh cang mi he nan I then thannak a ruang bik na thei cang maw? Minung cheukhat nih cun kum caan saupi kan I iduh cang mi kan nungak/ tlangval he kan I then thannak a ruang a thei kho lo mi kan tampi men lai.\nKum caan saupi iduh cang mi nungak/tlangval he I thenthannak a ruang bik hi thil fate a si hrimhrim lo. Zeicaah tiah ti ahcun sautuk I duh cang mi I then than timi mi tuak ahcun a fawi bak lo mi a si. Nain kum saupi aa duh cang mi hna aa then than mi tampi an um hna. A ruang bik cu a tanglei ruang ah a si bik.\nKum saupi nan rak I duh cang ko mi he nan I thenthannak a ruang bik cu nangmah daithlan le santlaih lo ruangah a si bik. Nan rak I duhdawt lio ah a caan a rak pek khawh tuk ko mi kha caan pek khawh lo phun in na um ahcun na nungak maw na tlangval a thinlung chung ahcun nai hlat deuh hrimhrim cang lai.\nI duhnak ahcun Caan pek timi hi a biapi bak mi a si. Cucaah caan saupi nan rak I duh cang mi cu na caan na pek hrimhrim a hau. Cun zeirel lo phun in na um ahcun nan karlak ah theihthiam lo nak a rak chuak colh ko lai. Nan rak I duh lio bantuk in na umtu kha zeitik hmanh ah na philh lo a biapi. Na umtu ziaza na thlen ahcun na nungak maw tlangval nihcun ka cungah a thinlung a um ti lo tiah a ruah colh lai I nan karlak ah theihthiam lo nak a chuak colh lai. A hnu ah kum caan saupi nan rak I duh cang ko mi kha minute pakhat ah nan I then than ko lai.\nCucu minung tampi nih kan I fianlo tik ah thil pakhatkhat kan tuah I kan thiltuah mi lawng kan ruat caah kan DL te caan kan pe kho ti hna lo tik ah I then thannak a chuak colh. Na duh ko mi a si ahcun nan I then than lo nak ding caah na tuan mi le na tuah mi he tuaktak I a caan zohpiak thiam ngaingai a hau.\nNupa Ih Ti Tik Ah Nu Pawl An I Nuamh Khawh Lo Nak A Ruang An Phuan


Bella Nih A Tu Tiang Single A Si Pengnak A Ruang A Chim – FIAKFAIROCK\nBella Nih A Tu Tiang Single A Si Pengnak A Ruang A Chim\nBy john vanbawi on March 14, 2019\nMiss Myanmar World 2016 sui luchin a rak cotu Bella nih a tu tiang single a si peng rihnak a ruang cu, single pawl hi zei ruangah dah an i dawh tiah cun keimah hi ka zoh ko uh. Na ei cang maw, na it cang maw, zei meh dah nai meh, khawika na um ti hrawnghrang i mi dang kha mah le mah nakin dawt timi hi ka ngei ve loh.\nKa chim duhmi cu keimah hlei in cun a ho hmanh ka daw kho hna loh. Keimah le keimah kai daw tuk ruangah a tu tiang single ka si pengnak hi a si tiah fiang koin a chim cu a si. Sinain a hawile nih nupi/pasal an neihmi cungah, a tu chan bantuk chan chia ah va ttha le nupi ttha an har tuk cang lio ah ka hawile cu innchungkhar dawh an ser khawhmi hi ka lawmhpi tuk hna tiah a chim.\nPasal ngeih cu chim loin zeitin dah relationship dirh dan a si timi zong ka thei rih loh. Ka chim duhmi cu pasal/ tlangval ngeih dingah kai ready rih lo tinak kha a si. Caan rem a um ahcun actress leipang zong hi voi tttuan ve ka duh tiah a chim chih.


Benjamin Sum I A Fans Pawl An Fim Tuk Theihthiamnak Nganpi An Ngei Tiah A Tongh Chih (+Video) – FIAKFAIROCK\nTu lio a lar taktak mi hlasak thiam Phyo Phyo Kyaw Thein le Benjamin cu i neih ngai in an um tik ah micheukhat caah cun lunghrinh awk ngai in an um ko nain Benjamin fans pawl cu an fim ngai caah le theihthiam nak an ngeih caah ruahthiamnak nganpi an ngei.\nBenjamin Sum le Phyo Phyo Kyaw Thein cu Myanmar Idol season 4 lio ah khan theihthiam nak an ngeih cang caah midang Idol nak hmanh in an i kom deuh ngai. Mirang hla an van sak tti hnu le bang khan cun mipi lei nih an ceih ko hna nain Mipi lei veve in zeipoh theihthiam nak veve an kan ngeh ko tiah a chim.\nCun a chim chap rih mi cu Benjamin he hin hla kan sak tti lio ah maw Video kan i lak tti zongah kan mipi lei nih tha an kan pek veve. cun kei cu hlasak lei ah kum 17 tluk caan ka hmang cang caah ka mipi lei zong nih an ka theihthiam tuk cang tiah a chim chap rih.Benben he cun nikum lawng khan a si ko nain a mipi pawl zong nih tha an kan pek ning cu a ttha tuk an fim tuk thluak zong an nei, mah pin ah theihthiamnak zong an ngei tuk rih tiah a chim chap tthan.\nA tanglei ah Interview an ngeihnak Video tlamtling tein a um ko caah a Video tu hi ngeih khawh rak rak i zuam hna usih.


Georgia Ah Vote Relthannak (Recount) Phichuak Ah Biden Nih Buam A Co Thiamthiam – Onlinenungak\nGeorgia Ah Vote Relthannak (Recount) Phichuak Ah Biden Nih Buam A Co Thiamthiam\nRepublican state bantukin ruah pengmi Georgia i Trump a sunghmi hlei in hin khoika state hmanh ah Trump caah a faakmi sunghnak a um ti lai lo dah.\nAtlanta kingkap khuate tampi nih Trump an ralchanh i, Black voters tor le cheng nih Biden cu buanco kho dingin an dirkamh. Vote hmuh nak dingah kum tampi chung Democrats lei nih thazaang an chuahmi cu santlai lo a rak si tawn nain, tutan ah cun biatak tein hmunhma an vun khuarpiak cang hna.\n“Phungningtein thlakmi vote a si mi paoh cu pakhat hmanh hlelh lo in relthan dingin ka thithruai hna lai. Phungninglo in thlakmi vote paoh cu kan rel lai lo. Record ka tuahmi cu amah ning te a si ko lai. Rian lianngan kan lim cang,” tiin a chim. Chelsea Bawi


***Vakok.Lian***: Kawi Dua Hna Pahnih Biaruahnak\nKawi Dua Hna Pahnih Biaruahnak\nPaceu: Ka kawi, Kawlram President cu aho nih a ttuan lai anti hme cu? Than Shwe nih a peh lai ti hna a rak thang bantuk zeitin a si?\nAns : Aw. Than Shwe nih a ttuan tthan men lai an ti nain Kawlram President cu Thein Sein nih a ttuan lai an ti tthan ko hi teh.\nPaceu: Cozah thar an si cang lai ve si kaw, Kawlram cu tthat lei a panh cang lai tinak a si cu?\nAns: Nemmam cu Tlangcungmi caah ttihnung a si men lai. An phunghram hrimhrim ttih bak a nung. Kan biaknak le kan nunphung, kan holh kan ca vialte hloh dih an timh ko hi teh.\nPaceu: Tutan Kawlram cozah thar hi zei party dah an si ne?\nAns : USDP party an si. Kawlholh in cun Cianh-khain-zi kan ti lai cu. Laiholh cun Sahrang cozah kan ti ah a khencem ko rua.\nPaceu: Aaa!! Ka kawi, ziah sahrang cozah ti cu zeitin?\nAns: Mah duhnak lawng in ram a hruaimi cozah. Ram mipi caah zeihmanh a ruat lomi cozah cu sahrang he an i dannak an um loh ka hei ti ko. An Pathian bantuk a simi Phungki hmanh a thatmi cu sahrangnak in pei an sual deuh cu. Ruat ve ca.\nPaceu: Than Shwe hi thi seh law khoika lam dah a panh hnga?\nAns : Kawl biaknak zumhning le pomning ahcun mi pakhat an thih tik ah, mittha, miding an i ahcun minung ttha ah an kir tthan tiah zumhnak an ngei. Mitthalo, misual an si ahcun saram ah an kir tthan tiah an ti rih. Cucaah cun Than Shwe hi cu thi seh law Kawl biaknak zumhning bak in cun minung ahcun kir tthan dawh a si loh hih. Cenghngia a hrang takmi ah kir te dawh a si. Amah Than Shwe lila zong nih thih lai cu a ttih dom ko lai tiah ka ruah. A sual cu vawlei hmun zakip ah zamh a si cang ko hih.\nPaceu: Kawlram cozah thar na hmuhning tlawm tein vun ka chim tuah law ka duh ko ee? Suu Kyi hi teh zei a lawh a thawngpang a dai ngaimi a lo?\nAns : Aw . November 7, 2010 ni thimnak ah Than Shwe le Maung Aye cu an i tel kho lo. Zeiruangah a si ti cu chim awk a har ngai. Tu zong hi Than Shwe le Maung Aye hi an lungchung cun i rem pah lo dawh an si. Cozah thar an dirh hnu in a cang khomi cu Than Shew nih hin President thar Thein Sein hi a duhduh a mawngh la ii, Ralbawi chung lila ah buaibainak a chuak te kho men ti hi zumh a um ngai. Tulio zongah thawngpang a lengpah mi cu Than Shwe phu le Maung Aye phu ti phun an um ti hna theih a si. Anmah ralkap chungah anmah le anmah buai hna seh law a tthacem men lai dah.\nSuu Kyi zong ralkap cozah nih ralrinnak an pek hoi cang hi teh. Ralbawi pawl an mit a kem nawn ahcun inn-hren thong an thlak tthan te men lai.\nPaceu: Pakhat tein vun in hal rih ko ning a donghnak ah. Kawlram chungum kum 18 a tlingmi paoh ralkap tlaak dih ding an timi hi teh a hmaan takmi a si hnga maw? Hi ralkap an phunghram hi an zulh tak ko ahcun Kawlram ah zeidah a cang hnga?\nAns: Pa a simi kum 18 in kum 45 karlak, nu kum 18 in kum 35 karlak a simi paoh nih raltuk training cu kai dih ding an ti ko i, Chin ramkulh zongah min cazin an laal cuahmah lio a si. Ralkap luh dih ding ti hi cu a si kho deuh lai loh. Aruang cu zeitin thlahlawh an pek cawk hna lai. Lairam i ralkap nih an tuah tawnmi (raltuk training [pi-tu-sit] phun kha si dawh a si. Raltuk training dih hnu ah kum 2 cu ralkap rianttuan ding ti hna a um. Hiti ning i an tuah taktak ahcun Kawlram mi ralzaam kan karh lai, thongtla an karh rih lai.\nPosted by L.VanBlian_blogpost.com at 7:18 PM\n2011 CND Kan Tuah Ve\nKum Tlingmi Paoh Ralkap Tlaak Dih Ding\nSurkhua le Bungzung Kar Motor Lam An Cawh\n"US Um Mi Hna Ca-ah Thawngtha"\nLaimi Phunpi Ni Thawhkehnak Kong\nLai Phunpi Ni Cawnglawmhnak


KNU Pawl Nih Tlang Cung Mi Vial Te I Fonh In Kawl Ralkap Phomh Ding In An Ti Cang – Onlinenungak\nKNU Pawl Nih Tlang Cung Mi Vial Te I Fonh In Kawl Ralkap Phomh Ding In An Ti Cang\nUico Myanmar ralkap pawl lal duhnak le uktu si duhnak cu ramchung mipi le tlangcung mipi caah harsatnak tamtuk a chuahter lengmang caah ramchung mipi pawl le tlangcung mi ibawm in hmunkhat ah ttangtti in ralkap pawl cu an ci in kan hmih viar hna lai tiah KNU hriamtlai nih nizan March 5 ahkhan cathanh an chuah.\nHi bia hi March 5 ni zong ah Kayin ramtthen, Mu Taw pengkulh, Butu le Dual Lu peng ah minung thonghra renglo nih Kawl ralkap duhlonak sandahpiahnak an ngei i KNU ralkap pawl nih ready taktak in sandahpiahtu mipi pawl cu an ven hna.zeipoh tlung sehlaw ready kan siko cang tiah an chim mi cu asi.\nHi bantukin duh lonak a langhter a langhter mi, mipi pawl nih ralkap uknak dihdonghter ding, 2008 phunghrampi hrawh ding, Federal Democracy phung tuah ding, mahte khuakhan lairelnak ngeih ding, UN chungtel ram pawl nih uknak a latu ralkap pawl he rianttuantti lo ding.\nKayin ramtthen chung ah ralkap sakhan a ummi paohpaoh lak viar cding le tlaih a tongmi pawl an zate in thlah viar ding timi pawl nawlnak an ngei i sandahpiahtu mipi pawl nih an halmi cu KNU nih kan pom viar tiah cathanh an chuahmi chungah an langhter mi cu asi..\nRalkap le Police pawl nih sandah a piahtu mipi pawl harsatnak an pek a si ahcun KNU nih mipi pawl kan humhim hna lai. Cu an duh lo ahcun kan i tthua colh hna lai tiah KNU nih an chim chih. A tu lio kan umtu ning zoh tikah hi bantuk ruahnak an chuah mi hi,lunglawmh awk ngaingai asi cang. Ref-Thit Media.


Thang Paa Nih Myanmar Idol Vote Thlak Ning A Lungtlinlonak Le Winner Hmu Ding Ah A Duhmi A Chim – Zion Tlang Media\nThang Paa Nih Myanmar Idol Vote Thlak Ning A Lungtlinlonak Le Winner Hmu Ding Ah A Duhmi A Chim\nMyanmar Ram chungah fashion phungdang te a hmangmi thangpa nih tu lio ah a lar ngaimi Myanmar Idol Season 4 vote peknak kong le Winner hmu dingah a duhmi hna a langter ve cang. Thang Paa nih a chimnak ahcun “Myanmar Idol ah hin vote tampi in kan pek piak ve tiah an ka chim nain ka duh lo, a ruang cu kan duhmi pakhat te kha vote khat in kan pek ding a si ko tiah langter. zei tluk in na duhmi an si hmanh ah na duhmi te kha vote pakhat te pe ko tiah a langter, Myanmar Idol tuanbia kan zoh ah a tu hi voilinak a si cang, A hlan voithum an tuahnak ahcun pa lawng te nih Winner an co cang.\nMah hi kawlram nu hna caah zohchia ngai a si.Tutan Myanmar Idol Season 4 ah pa nih Winner an hmuh than ahcun voili a si cang lai. tutan cu nu nih teinak hmu cang hna seh law a tha, a zuammi lak ah nu pahnih winner hmu kho ding an um, an min cu ka chim lai lo” tiah a langter. Nu nih hmu hna seh law a tha ti tiang lawng a chim nain mi zei dah winner hmu ding ah a duhmi a si bel a lang ter lo.Thangpa nih tutan Myanmar idol Season 4 ah Winner a hmu dingmi ah nu a duhsak hnanak le vote peng ning kong ah a lungtlin lonak a langter.\nThang Paa hi Fashion lio ah a min thang lawng si lo in amah hi hla zong tampi a chuahmi a si. Hla lei ahcun khawi ka hmun poh ah mah pum ralveng cu a si. Amah hi hla lei a uar tuk ve mi a si caah tutan Myanmar Idol Season 4 zuamnak ah vote peng ning kong le Winner hmu tu ding ah a duhsak mi hna a langter hi a si. A chimmi bia pahnih vote peknak kong le Winner a rak hmumi hna kong ah a chimmi hi a dik ngaimi a si. Myanmar Idol Season 1 in 3 tiang ah Pa lawng tein WInner an hmuh. Runner Up hi nu lawngte nih an rak hmuh fawn. Cu hlan ahcun vote pek tik ah Limit an rak tuah nain tutan cu Limit um lo duh zat in kan duhmi nu/pa kha vote pek khawh a si. a tang ah video kan chiahmi zoh khawh a si.\nPosted by Thang Paa on Tuesday, 5 November 2019\nCredit: Thang Paa\nPrevious Post:Thangpa Nih “In God We Trust” Hla Thar He A Rak Chuak Than Cang.\nNext Post:Esther Dawt Chin Sung: kan bochan hna. Ka sikhawh chungin teinak hmuhkhawhnak dingah kai zuam lai


CNA DaiTe In An Um Rih Hi Kan Him Nak ASi – Hakha Cherry\nCNA DaiTe In An Um Rih Hi Kan Him Nak ASi\nNews kan zoh tik ah Kayin kan unau le hna an temtuar nak zoh tik ah hin zaang a raam tuk hringhran e.A tu kan nih Laimi kan dirhmun ah hi bantuk dirhmun khi hei tawng ve usih law ka ti ah hin, a tu ah CNA mawhchiat in cu e kha e nan ti mi hi ttha te in ruat hmanh u. A hrut mi Kawl Ralkap nih zei hmanh midang zawnruah nak um bak lo in a tuk hna ning hi nan hmuh cio ko lai. Miphun ralkap nih an tuk nak i a leh rulh hna nak le,Khua mi nih a tuk nak a leh rulh ning ai dang deuh in ka thei. Atu zawng ah TaHan ah cun VanzuangLawng in bomb a thlak hna lo. An hriam hman mi a a fat deuh ca ah asi kho men.\nCNA nih kut vawn samh selaw an Sakhan kiangkap khua hna hi cu meialh in ai zel cawlh ko lai. Cutik ah nan hrut tuk e khawkhan nan thiam loe tiin a phunphun in nan zai cuahmah tthan lai i,nan vawlh nan pamh hna lai i mawh vial te nan chiat dih hna lai. A ngaingai ah cun kan dirhmun le sining zoh an thiam tuk rih ko hi.\nAn kah hna ruang ah mi tlaih an tthul lai lo i, Sandah piah mipi kah le tthio an tthul hlei lo loh. Zei kan ti hnga i sum deuh ko uh. A tik cu caan cu an mah nawl siko seh.Kawl phungthluk bia ah ”saya an tam tuk caah Sangphaw lawng a rawk ,, ti mi kan chuak sual lai. Phungthlukbia 24:5-6,Mifim cu mithawng nak in a thawng deuh, Hngalhnak a ngeimi cu thazang a ngeimi nakin a thawng deuh;Zei cahtiah ral cu tha te in khawkhan nak thawng in tei a si i Saupi timhtuah nak theitlai cu teinak asi. Cerdit-Venglawma Dawn\nNa rel rih lo ahcun relthan:Hakha Mann Motor Mongtu Ko Kyaw Zin Hein Tlaih a Tong Ve.Hakha Mann motor mongtu Ko Kyaw Zin Hein cu March 26 ah Hakha Gate ah ralkap le palik nih an tlaih ve, tiah thawng kan theih.\nYangon lei in a rak tlungmi Hakha Mann Bus chung ah Nu Sui Ly Par hlam ding in an kuatmi Gas Mask pawl palik le ralkap nih an hmuh ruang ah motor mongtu Ko Kyaw Zin Hein le Ko Sai Kyaw Kyaw cu an rak tlaih hna.\nGas Mask a hlamtu ding Nu Sui Ly Par nan pehtlaih khawh lawng ah kan thlah hna lai an ti i, Nu Sui Ly Par cu atu tiang an pehtlaih khawh lo caah Ko Kyaw Zin Hein le Ko Sai Kyaw Kyaw cu pohma no. 505 in taza an cuai hna.\nApril 9 ah an pahnih in biaceih zung ah chuahpi an timh hna, tiah Ko Kyaw Zin Hein a farnu nih The Chin Journal ah a chim.The Chin Journal March 30, Hakha


Hrambik Lian's Blog: Khrihfa Baibal: Pathian Cauk Ngeihchun\nCauk Caw Ve!\nKhrihfa Baibal: Pathian Cauk Ngeihchun\nBaibal Chung Telh Ding Cauk Hi Ho Thim Mi Dah An Si?\nKhuate pakhat ah khrihfa upa pakhat nih “ziah tu chan kan mifim hna hi Baibal an tial ti hnga lo ee. A sau tuk kan hman cang i a thar rak kan tialpiak hna sehlaw a tha hnga ee,” tiah a ti. Tu chan ahhin Pathian sinin langhnak a hmumi um hna sehlaw an hmuhmi Pathian bia cu Baibal ah chiah awk a tha ve hnga lo maw? Atu kan Baibal uk 66 lawng hi maw Pathian bia? Baibal cauk tial an rak si lio hrawngah Pathian kong tialnak cazual dang tampi an rak um ve va si kaw, cu hna lakah…“hihi Baibal ah telh siseh, hihi Baibal ah telh si hlah seh,” tiah cauk thimnak a rak tuahtu hi hodah an si? Zeitik ahdah khrihfa Baibal cu uk 66 in siseh, tiah biachahnak an tuah? Baibal chung an telhmi cauk ahhin a hman lomi cauk telhchih sual khawh a si hnga maw? Ziah uk 66 theng? ti bantuk biahalnak pawl hi a tanglei ahhin fiang tein fianter an si.\nA. Hebrew Baibal A Chuahning:\nGenesis in Malachi tiang khi Hebrew holh in tial a si. Ezra 4:8-6:18; 7:12-26; Jeremiah 10:11; Daniel 2:46-7:28; le Genesis 31:47 hna bal hi Aramaic holh in tial an si. Tu chan khrihfa nihcun Genesis in Malachi tiang hi cu Biakam Hlun (Old Testement) tiah kan auh cio. Asinain Biakam Thar catialtu hna nihcun “Cathiang” tiah an rak auh. Zeicatiah mah hi an Baibal ngeihchun a rak si. Chan thar baibal thiamsang tampi nihcun cu Hebrew miphun (Judah miphun) zumhnak hrampi le cathiang ngeihchun a si ruangah ‘Hebrew Baibal’, tiah an auh.\nBiakam Hlun (Hebrew Baibal) cu Jesuh chan tiang ahkhan Nawlbia, Prophets cauk le writtings tiah then thum ah then a rak si (Luke 24:44). Judah miphun nihcun Biakam Hlun uk 39 kan timi hi uk 24 lawngah an rak chuah; Ezra/Nehemiah hi uk khat ah an fonh, 1 le 2 Samuel uk khat ah an fonh, 1le 2 Kings hi uk khatah an fonh, 1 le 2 Chanrelnak uk khatah an fonh hna i minor prophet kan timi Hosea in Malachi tiang uk 12 khi uk khat auh in (the twelve) tiah an rak auh.\nHi cauk vialte hi tial an si in chan tampi chungah, cathiang caah hman an si rualrual in, pumhkhomh an rak si. A.D.90 kum ah Judah phungbia cawnpiaktu le baibal thiamsang bu cu Mediterranean rili cung ummi Jamnia timi hmun ah hi Biakam hlun (Hebrew cathiang) kongah hin hmuhtonnak an rak ngei. Cun A.D. 118 kum ahkhan avoihnihnak hmuhtonnak an rak ngei than i cu lio ahcun atu tiang a hmunmi Biakam Hlun cauk (39) hi cathiang chungtel cu an si, tiah fehternak an rak tuah. Fehternak an tuah ti tikah kan hngalh a herhmi cu hi uk 39 hi tial an si thok tein Jewish community nih Pathian bia ah an cohlan i, chan tampi zumhnak hram le nuncawnpiaktu ah an rak hman cang ciami kha an fehter, tinak khi a si. Pathian bia a si maw si lo, timi checknak an tuah khi siloin Judah biaknak nih chan tampi chung Pathian bia ah a cohlan cangmi fehternak an rak tuahtu khi a si deuh.\nCucaah Biakam Hlun cauk hna kongah hin Pathian bia a si lomi cauk an telhchih sual hnga maw, tiah lunghrinh awk pakhat hmanh a um lo. Pathian nih, vawlei a hmunh chung, minung nih kan herhmi a bia cu, minung a tialter hna i cucu Pathian thiang thlarau riantuannak in mipi nih Pathian bia ah an cohlan hna. Cucu Jesuh zong nih ‘Cathiang, tiah a rak cohlan mi le Pathian bia’, tiah a cawnpiaknak ah a rak hmanmi kha a si. Jesuh hmanh nih ‘cathiang/Pathian bia’ tiah lungawltawm lo tein a cohlanmi le a hmanmi a si ko caah, Biakam Hlun kongah cun buainak a um lo tein Pathian thawhchuah hnawhmi an si dih ti cu alawk a um lo.\nB. Biakam Hlun Le Biakam Thar Fonh A Sining:\nJesuh Khrih a thih hnu caan tlawmpal in zultu le zumtu hna nih hngah pengmi Judah siangpahrang, mi khamhtu Messiah a si hrimhrim, tiah an zumhmi Jesuh cawnpiaknak le nunning kong cu tial hram an thok colh ve. Cun Jesuh zumh ruangah harnak a tongmi hna hnemhnak caah siseh, Jesuh cawnpiaknak hngalh an herhmi hngalhternak caah lamkaltu hna nih an mit in an hmuh i, an hna in an theihmi Messiah cawnpiaknak kong cu an tial i, zumtu mibu hna sinah an kuat hna. A.D.100 hrawngah cun Jesuh khrih a mit in a rak hmutu zultu le zumtu hna kha an thi pah dih cang. Jesuh Khrih kongah zumh lonak bia, hlennak bia le lunghrintertu bia a phunphun chuah hram aa thok cang. Cucaah kha lio chan zumtu hna nih an zumhmi a hmanning kha an chimfian i an ven khawhnak hnga, biatak tahfung (canon) an hun herh cang. Can saupi chungah Pathian thawchuahhnawhmi cauk an hngalh khawhnak hnga Pathian bia hrimhrim a si, tiah cohlan a si cangmi cauk hna cherhchan in biatak tahfung an ser i, cu tahfung hmang cun zumtu nih Pathian thawchuahmi cauk ah ruahmi poah kha an rak tah hna. Cu biatak tahfung hna cu:\n1. Hi cauk hi Pathian prophet asiloah Lamkaltu hna hmangin, tialmi a si maw?\n2. Hi cauk hi thawnnak le huhman a ngeimi, a si maw?\n3. Hi cauk hi a hmu hmaisabiktu mibu nih Pathian bia ah an cohlangmi, a si maw?\n4. Hi cauk hi minung nun thleng khotu thlarau thawnnak a ngeimi, a si maw?\n5. Hi cauk nih Pathian kongah biatak a chim maw siloah a chimmi chungah aa kalhmi, a um maw?\nC. Biatak Tahfung In Kan Baibal Tahnak:\nPakhatnak: Biatak tahfung ah a tlingmi cauk cu lamkaltu asiloah a mit hrimhrim in a hmutu hna chimmi cherhchan in tialmi a si lai. Biakam Thar cauk 27 hi an dihlak hi tahfung ah a awngmi lawngte an si. Mathai thawngtha tialtu, ngun khuai khawltu Matthew khi a thawngtha cauk a tial hlanah Jesuh zultu tha a rak si. Mark thawgtha tialtu John Mark khi, zultu Peter thlarau fa a si (Peter 5:13), cun lamkaltu Paul hnuzul zong a rak si fawn (Acts 13:4-5). Cucaah Mark thawngtha hi zultu Peter nih Jesuh kong a chimmi cherhchan in a tialmi a si, tiah zumh a si. John thawgtha tialtu John zong Jesuh nih a dawtmi zultu tha a si.\nLuke thawngtha tialtu khi doctor Luke a si i lamkaltu Paul a voihnihnak khawl tlawnnak ah a zultu a rak si ve (Acts 16:10). Luke thawngtha hi a mit hrimhrim in Jesuh Khrih a rak hmutu hna chimmi cherhchan in a tialmi a si ve (Luke 1:1-4). Lamkaltu Paul nih cakuat a tialmi vialte hi thihnak thothan Jesuh Khrih, a mit hrimhrim in a hmuh hnuah a tialmi an si ve (Acts 9:1-6). James le Jude cakuat tialtu hna cu Jesuh chuahpi naule an si caah a mit in a hmutu bak an si ve. Hi tahfung pakhat hmanh nih hin, Baibal ah mitampi nih cohlan an duhmi cauk tampi, a hnawhchuah cang hna.\nPahnihnak: Biatak tahfung ah a tlingmi cauk cu a hmangtu mibu sinah huham, upatnak le nawlngeihnak a ngei/hmumi cauk a si lai. Jesuh kong he pehtlai in catialmi hna lakah, mipi nih upatnak pek lomi le hmuham a ngei lomi cauk tampi an rak um. Tahchunhnak ah ‘The First Gospel of the Infancy of Jesus Christ’ timi (thawngtha cauk tiah micheu nih zumhmi) hna ahcun “mipa pakhat cu dawihnak ruangah lafa ah aa cang sihmanhsehlaw ngakchiapa Jesuh, cu laa keng cung an chiah bakah minung ah aa cang than (7:5-27) tiah a chim. Jesuh nih a ngakchiat lioah chantlung sermi vate le saram hna cu nunak a pek hna (Dal. 15), Jesuh nih a pa rian a rak bawmh lioah a pa nih hme tukin a ser sualmi thutdan cu, a thawnnak chuah in, a dawhpiak (Dal. 16), Jesuh nih a mah dodaltu ngakchia pawl a thah hna (Dal. 19:19-24), tiah a tial. Hi bantuk cauk pawl hi Jesuh kong thawngtha cauk tiah a tialtu nihcun a aupi ve len lai nain upatnak le nawlngeihnak (pathian bia he aa tlami huham) a hmu lomi cauk an si. Thiang Thlarau sinin a rami thawngtha an si lo, ti hngalh a fawi te.\nPathumnak: Biaktak tahfung ah a tlingmi cauk cu khrihfabu le zumtu mibupi nih Pathian bia ah cohlanmi a si lai. Paul nih Ephesa cakuat a tialmi khi Ephesa kiangkap ummi zumtu vialte nih an rel dih cikcek i khrihfabu nih Pathian bi ah an rak cohlan hna. Cakuat dang a tialmi vialte hna zong cu bantuk cun zumtu vialte nih an rel dih hna i a relhmaisa bikmi mibu zong nih Pathian bia hrimhrim ah an rak cohlannak kong cu a cakuat ah tampi hmuh khawh an si. Kha lio vawlei cung dihlak khrihfabu nih Pathian thawchuah hnawhmi ah an rak cohlan hmaisa mi Biakam Thar cauk hna cu Matthew, Mark, Luke, le John thawngtha cauk hna hi an rak si.\nPalinak: Biatak tahfung ah a tlingmi cauk cu minung nun thleng khotu thlarau thawnnak a ngei mi a si lai. Cathiang chung bia cu theih le an rel tikah minunnak thlen khawhnak thawnnak an ngei. Hi lio caan ahhin a deu in khrih kong thawngtha hmun kipah karhter aa timmi cawnpiaktu hmanlo tampi an rak um. Cu hna catialmi micheu nih cathiang a si ruah tiah chikhat cu an i ruah khawh men ko nain an chungah nun thlengtu hmual an ngeih hna lo caah caan saupi relhuam an si lo. Sihmanhsehlaw Pathian biatak Baibal cu tam deuh kan rel ah, tam chinchin rel kan duh. Voitam deuh kan nolh ah kan tlin lonak tam deuhdeuh a kan hmuhter. Zeicatiah atu kan Baibal chung cauk vialte hi mah test a awngmi lawngte an si. Baibal ca rel le ca dang sawhsawh rel aa lo bak lo khih! Lungthin thiang tein a reltu hna nihcun Baibal cu cauk dang sawhsawh bantuk a si lo, timi hi an fiang cio ko lai.\nPanganak: Biatak Tahfung ah a tlingmi cauk cu Pathian kongah biatak a chimmi le a cawnpiaknak aa kalh lomi a si lai. Khrihfa kan Baibal hi an mah le an context an chim duhnak kheng tein cithlat tikah aa kalhnak pakhat hmanh hmuh a si lo. An dihlak in Pathian kong an chim cio nain an cawnpiaknak aa kalhnak pakhat hmanh a um lo. Baibal chungah hngalhhar asimi cu tampi an um ko nain aa palhmi bal a um lo. Khat le khat aa lawmh lonak tete hi zumlotu hna nih khrihfa Baibal aa kalh, tiah soitainak ah an chuahpi tawn hna sihmanhsehlaw Genesis in Biathlam tiangah cauk dang cawnpiakmi doctrine he khat lo rumro in, aa kalhmi pakhat hmanh a um lo. Kan Baibal uk 66 hi a dihlak in, mah test a awng dih cangmi an si. A hnuah kan Baibal aa kalh loning le aa kalh an timi tete fianternak tial than khawh kan i zuam te lai.\nKhrihfabu cu mibu riantuantinak a si caah biatak tahfung ah a tlingmi cauk hna cu khrihfabu biachahnak le namhetnak in fehter an hung si hna. Khrihfabu nih avoikhat nak ah an rak namhet/fehtermi, Biakam Thar cauk cu Muratorian Canon, tiah auh a si. Muratorian Canon cu A.D.200 hrawngah khan funkhawmh a rak si cang. Cu canon ahcun I & II Peter, III John, le Hebrews cauk hna hi, a tialtu fiang tein an rak hngalh hna lo caah, telh an si lo. Hihi kha lio Roman khrihfabu nih an rak hman mi an si.\nNihin kan ngeihmi Biakam Thar tling tein, a hung chuah hi cu A.D. 367 kum ah a si. Biakam Thar cauk 27 tlamtling tein a hun khawm hmaisa biktu hi Athanasius a si. Hi pa nih a funkhawmhmi hi A.D.393 kum Hippo Regius khua council meeting ah voikhat, A.D.397 kum Carthage khua council meeting ah voihkhat, tiin Church Council meetingpi voihnih tiang an tuah i an ceih hnuah Pathian thauchuahmi cauk an si, tiah namhetnak/fehternak an rak tuahmi a si. Ka chim cang bantukin hi Biakam Thar cauk 27 hna hi kha lio chan khrihfabu hna nih an khrihfabu cioah tha tein an rak hman pengmi le Pathian bia nih aa tlakmi upat hmaizahnak an rak pek zungzal ciami an si ko hna. Church Council meeting nih namhetnak a tuah tikah zeibantuk khrihfa ca hmanh ah thilrit a rak si hrimhrim lo. Church Council nih a tuahmi cu Pathian bia ah mipi nih an cohlan dih cia pengmi, zapi hngalh in, hun fehterte lawng khi a si. A thar an chapmi pakhat hmanh a um lo. Cun hi bantuk in Biakam Thar cauk 27 namhnet le fehter a si lio caan ahkhan hi cauk 27 hi Biakam Hlun (Hebrew Cathiang) he aa kemh in khrihfabu nih chan tampi an rak hman cang.\nCucaah Church Council nih meeting thu duak zau in, Biakam Thar cauk 27 hi Biakam Hlun cauk 39 he kan fonh lai maw fonh lo, tiah ceih haumi a rak si lo. Hlan chan ah Pathian nih minung hmangin a rak tialmi cauk (Biakam Hlun) cu an mah chan zumtu hna nih Pathian bia an si, tiah tha tein an rak ven peng ko i, Jesuh thih hnuah Pathian nih minung hmangin a hun tial thanmi (Biakam Thar) zong cu an mah chan zumtu hna nih Pathian bia an si, tiah tha tein an rak ven ve ko hna. Pathian Bia an si, tiah an venhim mi cauk hlun uk 39 (Biakam Hlun) cu cauk thar 27 (Biakam Thar) he hmun khat teah, Pathian thiang thlarau hruainak in, aa tluk teah an ruah hna i hmun khat ah an rak hman peng ko hna. Pathian bia ah cohlanmi cauk hlum hnih cu, an dihlak in fonhkhawmh/cauk pakhat ah ser an hung si tikah, ikalhnak le palhnak pakhat hmanh a ngei lomi atu kan Khrihfa Baibal hi a si ko. A mak tuk ka ti!\nVawlei cung cauk relcawk lo lakah Khrihfa Baibal cauk 66 theng Baibal ah a telhtu cu minung siloin a cauk ngeitu Pathian a si. Hi uk 66 leng hin Baibal cauk dang belh chah a herh ti lo lawng siloin belhchap khawh zong a si ti lo. Zeibantuk cauk tha an si zongah Biatak tahfung (the tests of canonicity) ah an sung dih; an tling kho ti lo hrimhrim. Hi tahfung ah a tling kho mi cauk cu zeitikhmanh ah a um bal ti lai lo bantukin hi uk 66 leng hin zeitikhmanh ah Baibal cu chap a si ti lai lo! Atu naa tlaihmi na Baibal kha Pathian nih minung sinah a pekmi Pathian Cauk Ngeihchun dahkaw a si cuh!\nPosted by Hram Bik Lian at 12:15 am\nSui Meng Par 10:39 am\nTta Bik.... A Tha tuk ee... Bible aa kalh le kalh lo Kong kha hngalh ka duh tk mi si...kan post piak zau te\nHi bantuk kan Baibal kong, Laiholh tein na kan ttialpiakmi cu a sunglawi tuk ee. Bawipa nih thluachuah in pe ko seh.\nHenry Nawl Thang Bik 7:17 am\nA thatuk. Bawipa nih in hmang chin seh\nA Larmi Pawl\nKain Nih Khuazei Ram Nu Dah A Thit?\nWebsite In Phaisa Luhnak Tuahning Cu Step by Step in Ka Fianter\n"Xmas" timi biafang hi Satan hriamnam cu a si taktak maw?\nChristmas Thawhkehnak Tuanbia\nOnline Catial in Phaisa Hmuh Na Duh Ve Maw?\nPhaisa Dih Lo Tein Phaisa Hmuhnak Website Ser Na Duh Maw?\nKhrih Khamhnak Thawngttha Theibal Loin A Thimi, Hell An Tla Dih Lai Maw?\nCauk Man Peknak\nPost Thar Pawl\n"Thiang Thlarau Baptism ti cu Zeidah a Si?" (power 07)\nPathian "Min" cu JEHOVAH a si ko!


Kawl Ralkap Nih Chinram Caah Nunnak Pek In Ral Doh An Doh-Salai Lungthli Tum – Chin World News Evening\nApril 23, 2020 Salai Van Hmuhning\nSalai Lungthli Tum: AA nih Paletwa peng cu Rakhine ram a si an ti i chuh an kan timh. Facang phormi motor hmanh fawi tein an luhter duh ti lo, meithal in an kah. Phone tower an phih i a phunphun in Chinmi harnak an pek hna. CNF telh in zeibantuk Chin mibu hmanh nih AA cu kan thawl ngam hna lo, thawl khawhnak thazaang zong kan ngei rih lo.\nNain, Myanmar ralkap Tatmadaw nih thih ngamh in Chinmi vialte kan ral AA an doh hna. Tampi an nunnak an pek beh. Raltuk a si caah Chin mipi thihlohnak zong a um. Tatmadaw nih Paletwa peng ah AA doh hna hlah sehlaw Paletwa cu AA an headquarters ah ai chuah te ding a si. Tatmadaw cu kan huat cio ko, an sualnak chim cawk lo a si. Nain, kan Chinram caah nunnak pek in kan ral an kan doh piakmi hi cu lunglawmhbia kan chim duh lo hmanh ah kan lung tal a fian ve a hau ka ti.\nComment cheukhat: Salai Bik: Khua lai i boom an thlak mi kha teh na philh maw? An thlak mi boom nih khan teh AA maw a thah hna sual nak nei lo mi Chin mi dah?\nSalai Lungthli Tum: Salai Bik , AA um hna hlah sehlaw ralkap nih bomb an thlak lai lo.\nSalai Bik: An um lo bu cun hme an thlak fam cu. An thlak nak khua ah khan AA an um lo bang AA a ho hmanh an thi fawn lo mah boom an thlak mi ruang ah.\nSalai Lungthli Tum: Paletwa peng ah AA an um ruang ah an thlakmi a si. An thlaknak hmun ah AA an um le um lo cu theih khawh si lo, an tinhmi an khen lo zong a si kho. AA bantuk ral um lonak Hakha ah ralkap nih bomb an thla hraw lo.\nZasang Cinzah: Na “Argument” tlawmpal cu “revise” na tuah a tha ko lai. AA pawl hi Chin ram in Kawlralkap nih an thawl khawh hna ahcun, Chin miphun caah a tha” tiah benefit tiang hi cu a dik ngai. Nain “Chin miphun caah Kawl Ralkap nih nunnak an thap” Kan ral an kan doh piak tbk lei argument cu a hleivuan tuk cang. A dik ti lo. Kawl ralkap nih AA an doh cu Chin miphun dawt ruang siloin, Union of , rampi an humhimnak a si.\nNote: Comment cheukhat kan khawmhmi zei dang thil ruangah si loin abiapi ngaimi a si tiah kan rak charmi a si. Careltu nih a relcia nan thiamnak lai kan in nawlpat duh hna. Comment petu pumpak in huatnak pakhat hmanh a um lo. Asinain comment petu pumpak nih a kan hnursuan ko tiah nan ruah ah cun hloh khawh a si. Cun Careltu nih ruah hmanlo (negative mind) in nan kan ruahpiak lonak lai kan in nawl duh chih fawn hna.\nLungrawk Ngaingai Asi: US Pi Cu Thlankhurpi Ah A Cang Ai Mu Tuchun Tiang A Thimi An Tam Khawhning Ngaihchia Taktak Asi


Tuzing March 29 suimilam 6:30 hrawng ah Hakha BEHS 1 Kanmah ah Ralkap le Palek nih – Onlinenungak\nTuzing March 29 suimilam 6:30 hrawng ah Hakha BEHS 1 Kanmah ah Ralkap le Palek nih\nTuzing March 29 suimilam 6:30 hrawng ah Hakha BEHS 1 Kanmah ah Ralkap le Palek nih Minung 3 an tlaih hna. 1. Ruth Dawt Len Zing 2. Biak Tha Thawng Pakhat hi aho a si kan fiang rih lo. Tlamtling deuh thanh khawh kan I zuam lai. #Share tuah in mizapi sin ah thawngthanhnak rak tuah ve.Credit-The Chin Lingth. Global Chinland\nthawngpangg dang relchap >>>>>>>\nKalaymyo khuami tuahsernak hi Hakha/Thlantlang zongah tuah ve caan a phan lai\nKalaymyo khuami tuahsernak hi Hakha/Thlantlang zongah tuah ve caan a phan lai. Kawl rawn ahcun meithal hman caan a tlawm caah, tu chun ah sandahpiahtu pawl meithal a tlohmi a um len, ti a si.\nKawlram lei in hun thlah chapmi Ralkap mawtaw kahnak RPG belte kan ngei hnga lo i CNA nih an kan hlan duh hnga dik maw?? Kalaymyo mipi keneh zulh cuahmah hauh te dawh kan si ko hih; kan nih Chin State ahcun. Credit-Hram Bik Lian


Trump nih Fox News thawngla 2 a tthuat hna | THE CHIN EXPRESS\nFox News reporter 2 nih ramri vampang kong an chimmi kong he pehtlai in President Trump nih a tthuat hna, “fake news CNN le NBC thawngla nakin pei thil an hngalh lo deuh hi” a ti hna.\n“Mah hi ka chim lai ti ka rak ruat bal lo nain Fox News thawngla 2; John Roberts le Gillian Turner hi fake news CNN le NBC thawngla nak hmanh in pei vampang kong an rak hngalh lo deuh hi,” tiah Trump nih Twitter ah a ttial.\n“Final results khi zoh ngat uh! Mipi lung ka tlin ning, abikin Hispanics pawl lebang cu an ka uarnak 19% a karh nan hngal lo maw?,” tiah Trump nih a ttial.\nTrump nih US media vialte cu “thawngpang deu (fake news)” a ti dih hna nain Fox News hi a soisel bal lo. Tutan hi avoi 1nk bak si. Trump caah cun fake news a si lomi US media pakhat hmanh an um ti lonak a si.\nTu thla thokka ahkhan President Trump hi a rianttuan ning na lungtling maw? tiin mipi bia halnak online poll an tuah i Hispanics tampi an lungtling ngai.\nTuan ahcun Hispanics 31% lawng nih Trump rianttuan ning kan lungtling an rak ti nain, tu thla thokka ahcun 50% bak nih kan lungtling an ti cang.\nTrump nih Fox News reporter 2 a phomhmi hna hi zei bia an chimmi zawn te kha dah a si ti fiang in hngalh a si rih lo.


Kum zabu 21 ah Pathian Nih Khuaruahhar Hmelchunhnak Atuah Kho Ti Maw? (Can God still perform miracles in the 21th century when technology is so much advanced?)\nKum 2011, May thla lioah Guardian i cattialthiam Ian Sample nih vawlei cung i a nung rihmi laki a fimbik tiah ruahmi Stephen Hawking sinah, " thihnak hi na tih maw?" tiah bia arak hal. Cu biahalnak aleh pah buin "afterlife timi thih hnu i nuntthannak hi nihchuak men asi" tiah arak leh. Kum 2010, September lio i bia arak chimhmi zongah "van le vawlei hi amah tein a cangmi asi, Pathian nih asermi asi lo" tiah arak chimhmi bia hi mi tampi nih an rak buaipi ngaingai. Vawlei cung fimthiamnak a san chin lengmang tikah, IT chan (Age of Information Technology) ah Jesuh nih khuaruahhar Hmelchunnak atuah rih ko hnga maw tihi biahalnak nganpi asi. ( Can God still perform miracles in the 21th century when technology is so much advanced?)\nJesuh a hmasabik hmelchunhnak atuahmi hi Kana Khua Nupi Ṭhitnak Puai ah ti kha misurhang i acan ternak hi asi. (John 2:1-11).\n1. Jesuh nih a hmasabik hmelchunhnak ziah hiti'n arak tuah?\nVawleicung ah thil minthang a phunphun le thiamnak a phunphun langhter an duh tikah mi minthang hna hmang in, mi tampi phanh khawhnak hmun minthang ah tuah phung asi. Cun, ni thupi deuh hi i thim arak si. Asinain Jesuh nih khuaruahhar hmelchunnak arak tuah hmasat mi hi Cana khua hmete ah asi i, monu le mopa zong cu mi minthang an si theng lo, mi sawhsawh an si. Biaknak hruaitu le mi minthang, hmun minthang, Jerusalem biakinn hna hi arak i thim theng lo. Sabbath ni le ni minthang ni theng zongah asi lo. " Zei tik caan pauh,khua zeika pauhah le zei bantuk minung sin hmanh ah thil lianngan ka tuah khawh ko" tihi Jesuh nih a langhter bikmi cu asi. Jesuh niih thil atuah tikah thlarau lei lawng siloin pumsa le ruahnak lei hrimhrim ah hrintthannak arak tuah hi asi. Phundang in kan chimh ahcun minung ruahnak le sining kha duhsa te le huamsam te in a thlen thluahmah hi asi. (Jesus is making a silent revolution). Cu asi caah, Pathian nih hin khuika pauh ah minung aho pauh hmangin hmelchunhnak hi atuah khawh peng ko. Nifa kan umnak le kan tonmi minung le thil zeipauh hna cungah kanmah lila hmang in a lianngannak hi a langh ter khawh ko. (For God, everywhere is holy enough for performing miracles). Shushi kan tuahnak, voksa kan tannak, strawberry dum i rian kan ttuannak, ca kan cawnnak, inn kan saknal ke adangdang kan um kan tuannak pauah ah Jesuh nih hmelchunnak a tuah khawh ko ti hi fiang tuk in a lang.\n2. Jesuh nih ziah hmelchunnak arak tuah?\nJesuh hi mit-hlen thiamtu (wonder-worker- မ်က္လွည့္ဆရာ) asi lo, ဥဳံဖြ Pathian asi ballo. Jesuh nih hmelchunnak atuahmi hi mit-hlen thiamtu nih an tuah bantuk cun asi ballo. Minung ruahnak le hngalhnak nih kan phanh khawhlo tiang in a thukmi timhnak nganpi he a tuah lengmang. Minung kan ruahchannak a dongh dengmang tikah, kan sikhawhnak le kan thazaang nih a phanh khawh lo tik hna ah Pathian thil lianngan tuah khawhnak hi a lang tawn. Cana khua i nupi thitu mopa caah a nun chung i voikhat te sunglawi tukin a tuah dingmi puai thengmang ah, ningzah hmualpho dengdeng in a lung re a theih tuk lio caan ah Jesuh nih khuaruahhar thil lianngan atuah ko. Ti zong misurhang ah a can ter ko i, khua hmete Cana zong hi Jesuh nih hmelchunnak a tuahnak thawngin khua minthang ah a cang kho ko. Kan harsat caan, kan ngaihchiat lungkuai caan, "van ka zoh - a sang, lei ka zoh - a pit" tiah khuaruahhar vansang au in kan um ko lio caan zongah Jesuh nih kan nunnak ah thillianngan a tuah khawh rih ko. A thli te in kan mitthli tlak caan le, kan thil arih tuk caan, a zeipauh kan sungh cikcek caan hmanh ah Bawipa nih a kan siaherh rih ko. C.S. Lewis nih a chimhmi cu, " “God whispers to us in our pleasures, speaks to us in our conscience, but shouts in our pains." ti asi. Khrihfa biaknak cawnpiaknak lei ah mi minthang Tertullian nih, " Maw Pathian, kei cu ka tha a deer tuk caah kan thlah sual lengmang ko nain, nang nih cun na ka kaltaak ( na ka thlah) ballo caah ka hnangam" tiah thla arak cam ve.\n3. Jesuh nih zeitindah hmelchunnak a tuah?\nPathian nih hmelchunnak a tuah tikah kanmah minung hman a kan duh. Pathian + minung = hmelchunnak ti'n asi hnga. Pathian nih mizaw dam ter aduh ah cun sibawi hna hman aduh. Chinram le kan chuah kehnak khua cio a thancho khawh nakdingah Chinmi hman a kan duh. Thlachuahnak hi thli lakin arak tla sawhmi thil asi ballo. Pathian nih hin kanmah he rianttuan ti a duh peng, kanmah he i hawikomh a duh peng. Amah te zong in thil a tuah khawh tuk ko. Kanmah thengmang he ttuantti a duhmi cu minung kan i miaknak bik asi. Atu lio ah kan umnak ram i Prime Minister pa nih "nangmah he rianttuanti ka duh" rak kan ti cio hna sehlaw kan i lawmh lai ning! Vawlei Ralpi 2 nak adong ka lio hrawngh germany khuate pakhat i a ummi biakinn an remh. Cuka biakinn chung i a ummi Jesuh zuk an kawl than tikah a kut khat lei an hmu kho ti lo. Cuka te ahcun an pastorpa nih "Christ has no hand, but our hands ( Khrih nih kut angei tilo, asinan kanmah kut a kan ngeih)" tiah arak ttial. Zarhpini pauah ah hica hi mipi nih an hmuh lengmang tikah "Jesuh nih keimah kut, keimah hrimhrim hamn a ka duh" an ti i rian tampi an ttuan kho. Pathian ram le a dinnak, kan ram le miphun thanchonak ding caah kut tam a herh.\nCu asi caah Habakkuk 3:2 ning in " Maw Bawipa, na thil tuahmi kha ka rak theih hna; Maw Bawipa, na rianṭuanmi kha ka rak hmuh. Na lianngan na thil tikhawhnak hi kanmah chan ah a thar in langh ter hram ko ( Repeat them in our day, in our time make them known) timi hi kan ram le kan miphun caah kan thlacamnak si hram seh law, kan ram le kan miphun chunah ah Pathian thil liannngan tuah khawhnak hmelchunhnak lang chin thluahmah hram seh. Amen.


Dr. Sui Hingz: Nihin Rangoon kan boruak zoh tikah Federal Ralkap nam hau cang ko rua – Chin World News Evening\nMarch 20, 2021 Salai Van Hmuhning\nTeirial Caṭialtu: Nihin Rangoon kan boruak zoh tikah Federal Ralkap nam hau cang ko rua, tiah Dr. Sui Hingz nih March ah tihin a ṭial\nIRD- LTO zung phone ka chawnh tax assessment tuah ka duh ka ti i Pansodan zung hnulei in rak luh an ti. Labour zung ka chawnh hna kan zung Staff pawl caah temporary zung kar kan duh i hlawh pek lo in thla 3 khar kan duh caah ruahnak hal ka duh tiah ka hei ti sawhsawh i rak ra law ruahnak kan in pek lai khoika myone zung ah rat na duh an ti. Chim duhmi cu a tawinak in CDM zong a thawng tuk ti lo (Rgn dir hmun). Lungdonhnak ah tialmi si lo in thil sining le tonmi a si.\nKan direction hi le Kan dohmi ral hi Ralkap uknak thlak ding/ a dih dong tiang doh ding le federal ram ser ding; Tulio ah kan dirhmun le kan hmuitinh hi zapi i khah dih a hau cang. Election kong, NLD kong, Vote fraud kong, democracy duhnak, hodah vote kan pek tibantuk pawl lamzawhtu cheuh khat an au len rih i kan direction hi zapi i khah a hau caan a cu. Direction- i khah hi teinak lam a si. Cun teinak lam i phun kip kan kawl a hau cang. Lam dang maw asiloah Federal ralkap hi biatak te in nam a hau cang ko rua tiah ruah bu in. Foto: SH/Private/ Facebook


CCU Degree laknak Video (2019-2020 cacawn kum) – Lungtting\nMarch 21, 2020 admin@lungtting.com BIAKNAK, CHIN, ENTERTAIMENT, HOME, NEWS, Video 0\nCCU Degree laknak Video\n2019 – 2020 cacawn kum CCU (Chin Christian University, Hakha) nih kumdongh degree laknak Video in zoh a duhmi caah ka tar. 2019 – 2020 cacawn kum CCU in Degrees/Certificates a laa mi an dihlak 93 an si. >>>\nCACC ram chung ah kan ngeihmi lak ah a nganbik Baibal Sianginn a si mi CCU Degree laknak March 15, 2020 ni, zanlei sml 2:00 pm, Hakha Baptist Church ah an tuah. Degree a la kho mi minung dihlak 93 an si.\nCCU cu a luancia 1990 kum in rak thokmi a si i tukum cun Kum 30 a tling cang. Hi chung ahhin Sianginn a dihmi minung 1,475 an si cang.\n2019-2020 cacawn kum ah cawnnak hlawhtling in Degree a la kho mi minung cu 93 an si. Cu hna cu:-\nMaster of Divinity (MDiv) – 4\nBachelor of Theology (BTh) – 1\nDiploma in Theology (DipTh) – 16\nBachelar of Ministry (BMin) – 7\nBachelor of Arts in Englist Language Studies (BAE) – 4\nBachelor of Business Administration (BBA) – 8\nDiploma in English Language Studies (DipEng) – 13\nDiploma in Business Administration (DipBA) – 40\nKum 30 chung ah Degree a rak la cangmi hna chungin;-\nDipTh – 389\nBTh – 415\nBRE – 144\nBAE – 197\nMDiv – 62\nBMin – 33\nBBA – 35\nDipEng – 42\nDip BA – 158\nA dihlak 1,475\nAn Program chung ah Special Number (Pakhat Hlasa) ah Leeng Mercy Ngun Ṭha Chin an fial. Mirang hla a sak. A tang ah a sakmi Video in ka chiah.\nDegree/Certificate a laami hna biacah cu Zion Church Senior Pastor Rev. Dennis Ngun Thawng Mang nih Mirang holh in a chimmi a tang ah a dang te in ka chiah.\nCCU Siangngakchia minung tampi nih Degree a lami hna thlahnak hla an sakmi hi a sau ngai. Ngaih a nuam bak. Amah balte zoh lo taktak in hlasak hi a rak si kho ti rua lo. A tang ah an hlasakmi ka chiah. CCU chuak tampi nih cun nan rak zawnh khawh ve hna lai tiah ka ruah.\nService a dihlak in a tang ahhin zoh khawh ding in ka chiah.\nAn Bulletin pawl le Degree a la khomi minung min pawl dihlak rel na duh ahcun hika catlang hi hmet law a chuak lai


Trump Hi Chiandeih Lungput A Ngei – Hakha Cherry\nISIS pawl an ci a hmih hna. Vulei cung nih an ti, bia a chimmi cu a tuahbak tikah ram kip nih an tih. A kuttang a fellomi cu a zuah hna lo.Khrihfa a kan dir kamhtu a si. Atuah sernak hi khuaruah har Mang tara taktak longte an si. Israel nih ai bochan bikmi Chiandeih bang an I bochanmi pa a si.\nKa chanchungah tuanbia chungah roling taktak pa a si. Kei ka nun chungah cun amah tluk a pasalmi le pa raltha ka hmu ti hna lailo, hmailei chan zongah an um ti lailo ka zumh. Hlan tuanbia zongah Abraham dah tilo, a mah atlukmi minung an um lailo.\nTuchun cu mithinlung chungah pasaltha roca a tial cang. Republican cu chimlo Democratic zongnih an dirpi ve cang. Senate pawl zong nih an dirpi ve cang. House aiawhtu hna zong nih an dirpi taktak ve cang.\nJanuary ni 6 cu teinak a hmuh Lai ruahchih taktak a si cang. Cun state dang pa 6 zong cu vote Audit tuah liopi a si , bantuk in an hmuhmi lih vote cungah mipi sinah an phuan cuahmah caah, mipi cu an thinlung Trump leiah an I mer cang.Teinak cu a ra lio, caan nih a vun ratpi lio. Vulei Chiandeih bantuk a si.\nA tinhmi cu tutanzarh ah thil tampi, power a hman chih. USA caah a herh a timi cu Democratic pawl bia cu a hnulei a chit I a herhmi a tuah ngam tu pa a si. Democratic caah cun Trump hi Chiandeih tumpi nakin an tih deuh cang.\nChiandeih nih zu fate a rak ngeihthiam timi tuanbia kha natheih bal ko lai. Cucu Trump hi a si. A pasal I, dawtnak a ngei rih. Credit-Josep Thawng Z Ting